Жаҳон банки янги дастурни амалга оширишга киришди\n27 ноябр 2020, Тошкент вақти: 14:23\nЖаҳон банки озиқ-овқат тақчиллигидан азият чекаётган давлатларга 1,2 миллиард долларлик озиқ-овқат ёрдам дастурини амалга оширишга киришди. БМТга аъзо давлатлар раҳбарларининг келаси ҳафтада Рим шаҳрида бошланадиган саммитида ҳам дунёда юзага келган озиқ-овқат бўҳрони масаласи муҳокама этилади.\nЖаҳон банки томонидан кўрилаётган чоралар озиқ-овқат бўҳрони юзага келган камбағал давлатларга 200 миллион доллар ҳажмида грантлар ажратишни ҳам назарда тутади. Бундан мақсад очликдан азият чекаётган ҳомиладор аёллар ва мактаб ўқувчиларини озиқ-овқат билан таъминлашдан иборат. Бу қисқа муддатга мўлжалланган ёрдам.\nЖаҳон банкининг узоқ муддатга мўлжалланган ёрдами эса келаси мавсумда кўпроқ ҳосил етиштириш учун майда фермер хўжаликларига ўғитлар етказиб беришдан иборат.\nЖаҳон банки мутахассислари бўҳрондан чиқишнинг самарали йўли озиқ-овқат экспортини тақиқлаш ёки нархларни назорат қилиш эмас, балки фермерларга ёрдам кўрсатиш, деган фикрда.\nЖаҳон банки глобал миқёсда қишлоқ хўжалиги ва озиқ-овқат ишлаб чиқариш соҳасига ажратилаётган маблағни эллик фоизга кўпайтириб, олти миллиард долларга етказишини режалаштирган.\nЯнги дастур амалга оширилаётганини эълон қилган Жаҳон банки президенти Роберт Зоелик озиқ-овқат нархлари ошиб кетаётгани ҳозирда бир миллиард бўлган камбағаллар сонини икки баробар кўпайтириши мумкинлигини таъкидлади.\nЖаҳон банки ўзининг озиқ-овқат ёрдам дастури доирасида биринчи бўлиб Гаити ва Либерияга грант беришни кўзлаган. Келаси ойда Жаҳон банкининг Тожикистон, Того ва Яман давлатларига грант ажратиши кутилмоқда.\nСўнгги ойларда жаҳон бозорида озиқ-овқат маҳсулотлари, айниқса, гуруч нархининг кескин ошиб кетгани қатор давлатларда бўҳрон юзага келтирди.\nДунё раҳбарларининг 3–5 июнь кунлари Римда ўтадиган саммитида айни масала муҳокама қилинади. БМТ ташкилотлари саммит арафасида эълон қилган ҳисоботда дунё бўйича озиқ-овқат нархи ҳозиргига нисбатан бир оз тушиши, аммо келаси ўн йил давомида нархлар юқорилигича қолиши билдирилган.\nМутахассислар фикрича, озиқ-овқат маҳсулотлари нархининг кўтарилишига нефть нархининг ошгани, одамлар кўпроқ озиқ-овқат истеъмол қилаётгани, қишлоқ хўжалик экинларидан биологик ёнилғи ишлаб чиқариш ҳажми кўпайгани сабаб бўлмоқда.\nИқтисодий ҳамкорлик ва тараққиёт ташкилотининг савдо ва қишлоқ хўжалик ишлари бўйича директори Стефан Тангерманн эълон қилинган ҳисобот муаллифларидан бири.\n“Озиқ-овқат бўҳрони, шубҳасиз, тўйиб овқат емайдиган одамлар сони кўпайишини англатади. Бу болалар тўйиб овқатлана олмайди, деган гап. Бу камбағал оилаларда туғилган болаларнинг бутун бир авлоди келажаги порлоқ эмаслигини англатади. Агар одам болалигида етарли овқат емаса, у умрининг охиригача сермаҳсул инсон бўла олмайди”, – деди Иқтисодий ҳамкорлик ва тараққиёт ташкилоти расмийси.\nБироқ озиқ-овқат бўҳрони ОИТВ каби тадқиқотлар талаб қилмайдиган муаммо эканини айтган Жаҳон банки президенти Роберт Зоелик: “Бу муаммони ҳал қилиш учун мувофиқ ҳолда ҳаракат қилиб, зарурий чоралар кўриш керак бўлади”, – деди.


"Навбаҳор" назорат учрашувида "Нефтчи"ни мағлуб этди / CHAMPIONAT.asia\n"Навбаҳор" назорат учрашувида "Нефтчи"ни мағлуб этди\n16 янв 17:49\nТеглар : Навбаҳор Нефтчиназорат учрашуви\nБугун Қиргулидаги "Нефтчи" спорт мажмуаси ўйингоҳида Фарғонанинг "Нефтчи" ва Наманганнинг "Навбаҳор" жамоалари ўртасида назорат баҳси бўлиб ўтди.\nЎртоқлик мақомида кечган мазкур беллашувга кўплаб футбол ихлосмандлари ташриф буюрдилар.\nУчрашувнинг биринчи бўлими тенг курашлар остида ўтди. Дастлабки дақиқаларда "Нефтчи" вакиллари наманганликлар дарвозасини ишғол этиш учун ҳужум ташкил этган бўлсалар, бўлим ўрталарига келиб "Навбаҳор" вакиллари ўйин тизгинини қўлга ола бошладилар. Ўйиннинг 31-дақиқасига келиб "Навбаҳор" жамоаси аъзолари ҳисобни очдилар. Бу вазиятда қанотдан етказиб берилган тўпни наманганликларнинг хорватиялик легионери Вилим Посинкович боши билан аниқ зарба йўллаб, "Нефтчи" дарвозасини ишғол қилди. Биринчи бўлим "Навбаҳор" жамоасининг кичик ҳисобдаги ғалабаси билан якунига етди.\nҚизиқарли кечган баҳснинг иккинчи бўлимида дарвозаларга жами 3 та гол киритилди. Дастлаб Амирбек Жўрабоев "Навбаҳор" жамоасининг иккинчи голига муаллифлик қилган бўлса, кейинроқ Аббос Ғуломов "Навбаҳор"нинг учинчи голини киритишга муваффақ бўлди. Ниҳоят бўлим сўнгига келиб "Нефтчи" вакиллари наманганликлар дарвозасига гол киритишни уддасидан чиқдилар. Бу вазиятда учрашув ҳаками "Навбаҳор" футболчилари ўз жарима майдонлари ичида ўйин қоидасини бузди топди ва 11 метрлик нуқтани кўрсатди. Белгиланган пенальтини Идрис Бикмайкин аниқ амалга ошириб, ҳисобни қисқартирди.\nДўстона руҳда кечган баҳс "Навбаҳор" жамоасининг 3:1 ҳисобидаги ғалабаси билан якунига етди.\n"Нефтчи" - "Навбаҳор" 1:3 (0:1)\nФарғона. "Нефтчи" СМ ўйингоҳи.\nГоллар: Вилим Посинкович (0:1), Амирбек Жўрабоев (0:2), Аббос Ғуломов (0:3), Идрис Бикмайкин (1:3).\n"Нефтчи": Шерзод Абдураимов, Дилёр Ирматов, Жамшид Қобулов, Миржамол Неъматов, Алишер Абдувоҳидов, Отабек Зокиров (Павел Смоляченко), Исломбек Каримов, Сардорбек Сотволдиев, Санжар Зокиров, Достонбек Бобожонов, Достонбек Тошматов (Идрис Бикмайкин).\n"Навбаҳор": Ўткир Юсупов, Тоҳир Шамситдинов, Ғиёс Комилов, Хуршид Мухторов, Мирзоҳид Ғофуров, Фуат Байрамов, Ислом Рашидхонов, Иван Соловьёв, Вилим Посинкович, Артём Шербак, Азизбек Турғунбоев.\nИккинчи бўлимда майдонга тушганлар: Ислом Исоқжонов, Абдулҳай Исмоилов, Шаҳзод Ҳамидов, Обид Жўрабоев, Сардор Теляков, Анвар Ҳожимирзаев, Аббос Ғуломов


Бош саҳифаUZ24 FINANCEНогиронлик нафақаси кимларга тайинланади?\nЎзбекистон Республикаси Вазирлар Махкамасининг 2011 йил 7-апрелдаги 107-сонли қарорига асосан Давлат пенсиясини олиш ҳуқуқига эга бўлмаган ногиронлиги бўлган шахслар ногиронлик нафақаси олиш ҳуқуқига эга.\nНафақа кимларга тайинланади:\n– Нафақа олиш ҳуқуқига тиббий-меҳнат эксперт комиссиялари (ТМЭК) томонидан болаликдан I ва II гуруҳ ногиронлари деб эътироф этилган 16 ёшдан катта шахслар (кейинги ўринларда 16 ёшдан катта болаликдан ногирон деб аталади);\n– касалликнинг босқичидан қатъи назар, ўн саккиз ёшга тўлмаган ОИВ инфекциясига чалинган шахслар;\n– нафақа олиш ҳуқуқини берадиган тиббий хулоса мавжуд бўлган тақдирда 16 ёшгача ногирон болалар (кейинги ўринларда ногирон бола деб аталади);\nёшидан қатъи назар, иш стажига эга бўлмаган I ва II гуруҳ ногиронлиги бўлган шахсларга тайинланади;\nНафақа олиш ҳуқуқига эга бўлган шахслар нафақа олиш ҳуқуқи пайдо бўлгандан сўнг бирор-бир муддат билан чеклашсиз, исталган вақтда унинг тайинланиши учун мурожаат қилишлари мумкин.\nНафақа миқдорининг белгиланиш тартиби\nНогиронлик нафақаси қуйидаги миқдорларда белгиланади.\n– 16 ёшгача болаликдан ногирон болалрга — 513350 сўм (01.09.2020йил ҳолатига 513 350 сўм);\n– 16 ёшдан катта I-гурух болаликдан ногиронларга — 578967,50 сўм;\n– 16 ёшдан катта II-гурух болаликдан ногиронларга — 513350 сўм;\n– иш стажига эга бўлмаган I-гурух ногиронларига — 380647,50 сўм\n– иш стажига эга бўлмаган II-гурух ногиронларига — 315030 сўм\nФуқаро нафақа тайинлаш тўғрисидаги ариза билан яшаш жойи бўйича Пенсия жамғармаси бўлимига қуйидаги хужжатлар билан мурожаат қилади:\n– ногирон боланинг, шунингдек, 16 ёшга тўлмаган ОИВ инфекциясига чалинган шахснинг ота-онаси, фарзандликка олувчиси, тутинган ота-онаси, васийси ёки ҳомийси томонидан — ногирон бола, шунингдек, 16 ёшга тўлмаган ОИВ инфекциясига чалинган шахснинг туғилганлиги тўғрисидаги гувоҳнома нусхаси, соғлиқни сақлаш муассасалари томонидан белгиланган тартибда бериладиган тиббий хулоса, ариза берган ота-она, фарзандликка олувчи, тутинган ота-она, васий ёки ҳомийнинг паспорти нусхаси;\n– 16 ёшдан катта ОИВ инфекциясига чалинган шахс томонидан — паспортининг нусхаси ва соғлиқни сақлаш муассасалари томонидан белгиланган тартибда бериладиган тиббий хулоса;\n– Фарзандликка олувчи, тутинган ота-она, васий ёки ҳомий томонидан ариза билан мурожаат қилинганда туман (шаҳар) ҳокимининг фарзандликка олиш, васийлик ёки ҳомийликни белгилаш тўғрисидаги қарорининг нусхаси ҳам тақдим этилади;\n– Пенсия жамғармаси бўлими аризага Пенсия жамғармаси бўлими томонидан тиббий-меҳнат эксперт комиссиясидан олинган 16 ёшдан катта болаликдан ногиронни тиббий текшириш далолатномасидан кўчирмани илова қилади.\nАриза барча зарур ҳужжатлар билан тушган кундан бошлаб ўн кундан ортиқ бўлмаган муддатда кўриб чиқилади.\nПенсия жамғармаси бўлими томонидан ариза барча зарур ҳужжатлар билан бирга қабул қилинган кун нафақа тайинлаш учун мурожаат қилинган кун ҳисобланади.\n! Нафақа барча зарур ҳужжатлар мавжуд бўлган тақдирда мурожаат қилинган кундан бошлаб тайинланади.


Tasirli hikoya o'qing » Unversal Portal\nBosh Sahifa » Hikoyalar » Tasirli hikoya o'qing\nАнчадан буён Нодиранинг кўнглини турли ўй-хаёллар тинч қўймас, дард, алам кемирар, дунёдаги барча бахтсизликка ўзини сабабчидек ҳис қилар, юрганда ҳам, ўтирганда ҳам бунинг ечимини изларди. «Наҳотки унинг бахтли бўлишига йўл очиб беролмасам. Бир умр мени деб қийналиб ўтадими? Йўқ, унга бугуноқ ҳаммасини айтаман, аниқ айтаман» дерди ўзига ўзи. Ахийри ўйлай-ўйлай бир қарорга келди. Шу бугун ҳаммасини айтади. Ортиқ ичида сақлаб туролмайди. Эри уйга келиб овқатлангунча, иштаҳасини бўғмай, деб индамади.\n— Мен ҳаммасига розиман, Шерзод ака, — деди сўнг ухлашдан олдин маъюс қиёфада.\nЭри унинг нима демоқчилигини тушунди, аммо ўзини билмаганга олди.\n— Нимани айтяпсан?..\nАёл чуқур тин олди. Мана, ўн йил бўлибдики, худо уларга фарзанд бермайди. У Шерзод билан севишиб турмуш қурган. Тўйдан кейинги дастлабки йилларда иккиласи жуда бахтли эди. Ҳозир ҳам бахтли, бироқ уни тўкис қилиб турадиган фарзанд йўқ. Нодира Шерзоднинг фарзандли бўлишини хоҳлаётгани, лекин унинг кўнглига қараб, бу ҳақда чурқ этолмаётганини ҳис қилиб туради. Эрининг бундай индамай юрганидан кўра жанжал кўтаргани, уришгани яхшироқ эди.\n— Шерзод ака, розиман, мен…\n— Нимага розисан, тушунмадим?\n— Биласиз, мен сизни қаттиқ яхши кўраман, сиз ҳам менсиз яшолмайсиз. Мен шу меҳрнинг ҳеч қачон сўнмаслигини худодан сўраган эдим. Шукур, менга шундай бахт насиб этди. Лекин севган одамингизни бахтли кўришдан қувончлироқ нарса йўқ дунёда. Сизга ана шу бахтни беролмаяпман. Сизнинг ортиқ қийналишингизни истамайман, уйланишингиз, фарзандлар кўришингизни истайман. Йўқ, бу гапим билан мен сизни ташлаб кетаман, демоқчимасман. Доим ёнингизда бўламан, кундошим билан ҳам дугоналардек яшаймиз, ишонинг.\n— Ким айтди сенга мени қийналди, деб? Нега қийналар эканман, доим ёнимдасан, менга бундан ортиқ бахт борми?! — деди Шерзод Нодирани қучоғига олиб. — Менга фақат сен фарзанд туғиб берасан: ўн йилми, йигирма йилми ёки унданам кўпроқми, бунинг аҳамияти йўқ.\nБу гаплардан сўнг Нодира титраб кетди.\n— Шерзод ака, ўжарлик қилманг, илтимос. Ахир умрингиз ўтиб кетяпти, сиз тенгиларнинг фарзанди мактабга чиқай деб қолган. Сиз эса тирноққа зорсиз. Бир умр шундай яшаб бўлмайди-ку.\nХотинининг гапидан Шерзоднинг жаҳли чиқаётган бўлса ҳам, Нодиранинг кўнглига тегиб кетмаслик учун қаттиқ гапиришдан ўзини тийди. Унга маъноли, шу билан бирга, норози қаради-да:\n— Йўқ, дедимми, йўқ… — дея ўрнидан туриб кетди.\nКейинги бир неча кун аёл бу ҳақда индамай юрган бўлса ҳам, барибир, яна гап очди. Аммо ҳар гал эрининг фикри ўша-ўшалигича қолаверди.\nБир куни эрталаб Шерзод катта кўчадан ишга кетаётганида яқин ўртоғининг олти ёшлардаги ўғилчасига кўзи тушди. Уни ёнига чақириб, саволга тутди:\n— Қалайсан, полвон? Катта бола бўляпсанми, даданг нима қиляпти?\n— Яхши. Сиз дадамни қаердан танийсиз? — деди бола қизиққонлик билан.\n— Мен дадангнинг ўртоғиман.\n— Ҳа… унда сизнинг ҳам менга ўхшаган ўғлингиз борми?\nШерзоднинг қўл-оёғи бўшашиб кетди. Болага бир кулиб қаради-да, йўлида давом этди. Бўйдор, гавдали, бақувват қомати чўккандек туюлди, назарида. Танасида таърифлаб бўлмас оғриқ пайдо бўлди. Наҳотки тоғдек келбатли, қанчадан-қанча ҳаёт синовларига дош берган йигитни эндигина эсини таниётган бола шу аҳволга солиб қўйган бўлса.\nКун бўйи хаёлчан, хомуш юриб, кечга томон ишдан қайтди. Унинг уйга келишга ҳам юраги безиллаб қолган. Чунки Нодира уйланишини сўраб ҳол-жонига қўймасди. Бугун ҳам шундай бўлди. Рози қилиш қўлидан келавермагач, идиш-товоқни тақир-туқур қилиб зарда қиларкан:\n— Шерзод ака, умримиз ўтиб боряпти, нимани кутяпсиз ахир?! Менинг туғишимни кутсангиз, сиз қаторилар эварали бўлишади. Ота-онангиз ҳаёт бўлганларида бу аҳволда уйланмасдан юришингизга йўл қўйишмасди, — деди қатъий оҳангда.\nБу гапларни айтиш унга осон бўлмади.\n— Бўлди, уйланаман, сен шунга чидайсанми?!\nЭрининг бу гапидан Нодиранинг қўлидаги пиёла ерга тушиб, чил-чил бўлиб кетди. У юрак ютиб, шунча гапни айтишга айтибди-ю, жавобни эшитганда қай аҳволга тушишини тасаввур қилмабди.\n— Мана бу бошқа гап, — деди ўзини қўлга олишга ҳаракат қилиб, — лекин мени фарзандли бўлганингиздан кейин ҳам ҳайдаманг, хўп. Сизнинг ёнингизда бўлай. Онамнинг уйида ортиқчаман. У уйда касалманд онам билан бир ишни эплолмайдиган акамнинг қўлига қараб қолишни хоҳламайман…\nШерзоднинг уйланганига қирқ кун бўлди. Бу муддат ичида Нодира онасиникида яшади, кейин уйига қайтди. Шерзодга ваъда берганидек, кундоши Хадича билан дугоналардек бўлиб кетишди. Хадича ҳам кўҳликкина, чиройли, хушмуомала қиз эди. Нодирага ёвқараш қилмади.\nКунлар кетидан кунлар ўтди. Ниҳоят, Хадичанинг кўзи ёриди. Нодира худди ўзи фарзандли бўлгандек суюнди. Оилада ҳамма эътибор Хадича ва унинг фарзандига қаратилди. Шерзод ҳам беихтиёр Нодирадан узоқлаша бошлади. Нодира буни табиий ҳол деб қабул қилди, чидади. У туни билан йиғлаб чиқар, худодан ўзига бардош сўрарди.\nЧақалоқ бир ойлик бўлар-бўлмас, Хадичанинг онаси вафот этиб қолди. У чиллали болани азахонага олиб боришни ирим билиб, Нодирага ташлаб кетди. Чунки кундошининг болага ўз фарзандидек қарашини билар ва унга ишонарди.\nЁз фасли бўлгани учун ҳаво жуда иссиқ, уй дим. Нодира чақалоқни йўргаклаб, ҳовлига олиб чиқди. У бола билан ҳовлини айланиб юраркан, бирдан боши айланиб, кўз олди қоронғилашди, оёқ-қўлида мадор қолмади ва беихтиёр қўлидаги чақалоқ ерга тушиб кетди. Нималар бўлаётганига ақли етмай, атрофга аланг-жаланг қаради; икки қўли билан қулоқларини ёпди. У чақалоқнинг йиғи овозини эшитишни жуда кутди, секин қўлини қулоғидан олди. Аммо гўдак қимирламади ҳам, йиғламади ҳам. Дод солмоқчи бўлди, лекин одамларнинг «Кундошини кўролмай чақалоқни ўлдирибди» деб гапиришларидан қўрқди.\n«Энди нима қилиш керак?» У довдираб нима қилаётганини билмас, болани кўтариб, у ёқдан-бу ёққа югурарди. Охири болани беланчакка ётқизиб, ўзи қўшнисиникига югурди.\n— Адолат опа, ассалом, яхшимисиз?! Со!.. Сокина қани?! — деди у ҳаяжонланганидан гапларини йўқотиб.\n— Ҳа, тинчликми, Нодирахон? Бирор нима бўлдими, рангингиз бир ҳол?\n— Тинчлик, опажон, тинчлик. Шошилаётувдим. Сокина қизимга қараб турса, мен кечга азахонага бирор нима пишириб бериб юбормоқчи эдим.\n— Шу чақалоққа ўзингизнинг болангиздек меҳрибонсиз-а, қойил! Илоҳим, сизга ҳам шундай фарзандлар насиб этсин, — дея қизини чақирди қўшни аёл.\nНодира эса «Илоҳим!» деди-да йиғлаб юборди. Адолат опа бу ҳолни фарзанди йўқлигидан кўнгли бўшаб кетди, деб тушуниб ортиқча эътибор бермади.\nНодира ҳали ҳеч нарсанинг фарқига бормайдиган, иккинчи синф ўқувчиси қўшни қиз Сокинани чақалоққа қараб туриш учун олиб келди.\n— Сокина, шу беланчакни тебратиб туринг, қаттиқ-қаттиқ тебратсангиз ҳам майли, бола уйғонмаса бўлди. Мен ишларимни қилиб олай.\nНодира ошхонага кириб, узоқ йиғлади, кейин овқат қилиши кераклиги ёдига тушиб, сабзини арта бошлади. Қўллари қалтираганидан бармоғини кесиб ҳам олди. Қонни кўриб сесканганча югуриб айвонга чиқди. Сокина Нодира тайинлагандек беланчакни қаттиқ-қаттиқ тебратарди.\n— Сокина, бола уйғонмадими?\n— Йўқ, юзларидан ўпсам ҳам уйғонмади.\nНодира секин беланчакка яқинлашди ва болани қўлига олди. У нафас олмасди.\n— Сокин, болани йиқитвормадингизми мабодо? У нафас олмаяпти-ку.\n— Янга, нега ундай дейсиз? Мен уни йиқитмадим, балки қаттиқ тебратганимга қўрққандир ё қорни очгандир.\nБирпасда Нодиранинг бақир-чақиридан қўшнилар тўпланди. “Чиқмаган жондан умид” деб «Тез ёрдам» чақиришди.\n— Йигирма кунлик чақалоқни қайси ақл билан беланчакка солибди, аҳмоқми бу?! — дейишарди қўшни аёллар.\n— Фарзандсиз бўлганидан кейин қаерданам билсин бешикка белашни?\nСокинанинг онаси ҳамма гап қизининг бўйнига қолиб кетишидан ташвишланиб, уларнинг фикрига қўшилган бўлди.\nБу орада Хадича ва Шерзод етиб келишди. Ҳамма чақалоқ билан овора. Шерзод нима бўлганини билиш учун “Тез ёрдам” машинасида келган врач олдига борди. У боланинг бир ярим соат олдин беланчакдан йиқилиб эмас, жони икки соат олдин чиққанини айтди. Шерзод врачдан одамларга болани беланчакда қаттиқ тебратганлари ва бундан у қўрқиб ўлиб қолган, деб айтишини илтимос қилди. Чунки юраги барчасига Нодира айбдор эканини айтиб турарди, бироқ хотинининг маломатга қолишини истамади.\nҲовлининг устунига суянганича, Шерзоднинг нигоҳини ҳолсизгина кузатиб турган Нодира бирдан ҳушидан кетиб йиқилди. Шундоғам онасининг, ҳам боласининг ўлимига куяётган Хадича кундошининг ҳолини кўриб, “Опажон!» деганча унинг ёнига югурди. У Нодирага жуда ишонар, яхши кўрарди. Ундан ҳеч қачон, ҳар қандай ҳолатда ҳам шубҳаланмасди.\nРеанимация хонасидан чиқиб келган врач Шерзодга Нодиранинг ўзига келиб қолгани, бироқ яхши парвариш қилинмаса, бир ярим ойлик фарзандига зарар етишини айтди. Шерзод «фарзанд» сўзини эшитиб, титраб кетди. Нодира бўлса ичкарида хафа бўлишни ҳам, хурсанд бўлишни ҳам билмасди.\n"КИШ - КИШ" - йиғлатувчи воқеа... Hikoyalar\nБУЗИЛМАГАН ҲОВЛИ (жуда ибратли) Hikoyalar


Спорт соҳасида илмий лабораториялар ва Олимпия тайёргарлик кўриш маркази ташкил этилади\nСпорт 14:01 / 05.09.2019 1320\nЎзбекистонда спорт соҳасида илмий лабораториялар ва Олимпия тайёргарлик кўриш маркази ташкил этилади. Бу ҳақда президент Шавкат Мирзиёев раислигида 4 сентябрь куни жисмоний тарбия ва спортни ривожлантириш, халқаро мусобақаларга тайёргарликни кучайтириш масалаларига бағишланган видеоселектор йиғилишида айтиб ўтилди. Бу ҳақда Kun.uz мухбири хабар бермоқда.\n«Спортчиларнинг руҳий тайёргарлиги паст бўлса, халқаро мусобақаларида юқори кўрсаткичга эришиши қийин эканлиги, табиий ҳол. Бугунги кунда, республика Олимпия терма жамоалари билан ишлайдиган атиги 21 та спорт врачи, 5 та спорт психологи ва 4 та спорт диетологи бор, холос. Спорт федерацияларининг бирортасида ҳам терма жамоа аъзоларининг мусобақага тайёргарлиги ва тикланиш жараёнини мониторинг қилиш бўйича комплекс лаборатория мавжуд эмас.\nЖисмоний тарбия ва спорт вазирлиги (Набиев), Миллий Олимпия қўмитаси (Шоабдурахмонов), Молия вазирлиги (Қўчқоров) икки ой муддатда спорт федерацияларида илмий-комплекс лабораторияларни ташкил этиш ва молиялаштириш бўйича Ҳукумат қарори лойиҳасини ишлаб чиқсин. Жисмоний тарбия ва спорт вазирлиги (Набиев), Миллий Олимпия қўмитаси (Шоабдурахмонов) бир ой муддатда, спорт психологияси ва диетологияси бўйича илғор ҳисобланган Германия ва бошқа давлатлардан мутахассисларни жалб қилсин.\nТокиодан кейинги Олимпия ўйинлари ва йирик халқаро спорт мусобақаларига тизимли тайёргарлик кўриш учун, ривожланган хорижий давлатлар тажрибаси асосида, ягона марказлашган Олимпия тайёргарлик кўриш марказини барпо этиш лозим. Вазирлар Маҳкамаси (Раматов), Жисмоний тарбия ва спорт вазирлиги (Набиев), Миллий Олимпия қўмитаси (Шоабдурахмонов), Қурилиш вазирлиги (Ҳидоятов), Тошкент вилояти ҳокимлиги (Холматов) Бўстонлиқ тумани ҳудудида Олимпия ўйинларига тайёргарлик кўриш марказини қуриш бўйича аниқ таклифларни киритсин», - деди президент.


» “Дуэл”да рақибларни руҳи билан ҳисоблашиш керак\n» Ҳикматли бир қиш куни\n» Биринчи қор\n» Бир кишилик икки суҳбат\n» Бир тун эртаги\n» Санобар Меҳмон\n» "ESDALIK.UZ" дан навбатдаги танлов!\n» Биринчи муҳаббат\nEsdalik.uz Ўзбектош Қиличбек Бек Али Жаҳон адабиёти Имомнинг маникен қизи Мафтуна Муҳаммадаминова Нодирабегим Иброҳимова Омина Шенликўғли Она Ота Саломов Мақсудхон Санжарбек Икромов ТАНЛОВ Фотима армон аёл баҳор жавондаги китоб жаҳон адабиёти ижод мактаби мақола миллат муҳаббат назм наср севги соғинч таржима хотира шеърият шеърлар эсдалик янгиликлар ёш ижодкорлар ёшлик ёшлик илҳомлари Қандилат Юсупова қиз қишлоқ ҳикоя\nСаҳифа: Наср / 21-10-2020, 08:51 / 166\nБеўхшов сигналдан сергакланиб, кўзимни очдим. Катта йўлда питиллаб кетаётган машинадаман. Атрофни жи-им кузатаман. Йўлимда учраган ҳар бир нарса нимагадир ишора қилаётгандек. Буғдойзорлар шамолда денгиздек чайқалади. Сарғая бошлаган бошоқлар бош силкитиб хўшлашади. Қишлоғим, Ойқорнинг қорли тоғлари олислардан қучоғини очиб қаршилайди. Ойлар ўтиб яна қайтаётганимдан севинади, менимча. Жилғаларидаги сув ўйноқлаб пойимга шошилади. Ундаги шаффофлик қалбимга кўчади. Шаҳарга кетаётганимда тоғлар тунд қиёфада бўлади. Буни катта йўлга чиқиб, ортимга қараганимда сезаман. Майин шаббода билан елкамга қоқиб, далда беради. Бундан куч-қувватга тўлиб, яна илдамроқ илгарилайман. Қайтаётганимда илонизи чўққилар пастлаб келаётгандек, қаршимга пешвоз чиқиб, пешонамдан ўпмоқчи бўлиб эгилаётгандек туюлади.\nТеглар: Азиз Норқулов бадиа қишлоқ соғинч


Туркия президенти 65 йил ичида илк бор Грецияга ташриф буюради\n19:07 / 23.11.2017\nТуркия президенти Ражаб Тоййиб Эрдўған яқин кунларда Грецияга ташриф буюради. Бу ҳақда Туркия бош вазири ўринбосари Ҳакан Човушўғлуга иқтибос келтирган ҳолда “Анадолу” ахборот агентлиги хабар бермоқда.\n“Президентимиз охирги 65 йил ичида Грецияга ташриф буюрадиган илк Туркия президенти бўлади. Ўйлашимча, бу ташриф сезиларли натижалар беради”, деб айтди Човушўғлу.\nТаъкидланишича, ташриф санаси кейинроқ аниқлаштирилиб, маълум қилинади.\nОхирги марта Туркия президентларидан Маҳмуд Жалол Баёр 1952 йилда Грецияга ташриф буюрган.\nГреция ва Туркия ўртасидаги муносабатлар азалдан яхши бўлмаган. 20-аср бошида икки давлат 3 марта ўзаро уруш олиб борган – 1912 йил Биринчи Болқон уруши вақтида, 1914-1918 йилларда Биринчи жаҳон уруши вақтида ва 1920-1922 йилларда грек-турк уруши.\nАфина ва Анқара тинчлик сулҳини имзолагандан кейин миллий озчиликлар муаммосини ҳал қилишга муваффақ бўлганлар: 1922 йилдан 1924 йилгача Туркиядан Грецияга 1,3 млн грек, Грециядан Туркияга 350 минг турк депортация қилинган.\n1974 йилда Кипр ороли атрофидаги баҳс – грек-киприотлар ва турк-киприотлар ўртасидаги можаро сабабли икки давлат ўртасида яна қарама-қаршилик вужудга келган. Ўшанда Афинада ҳукмронлик қилган “қора полковниклар” Кипрнинг Грецияга қўшиб олишини эълон қилишган. Бунга жавобан Анқара Кипрнинг турк аҳолисини ҳимоялаш важи билан оролнинг шимолий қисмига қўшин олиб кирган. Кейинроқ у ерда Шимолий Кипр турк республикаси ташкил этилган. Бу республикани дунёда фақат Туркиянинг ўзигина тан олади.\n1987 йилда Греция ва Туркия Эгей денгизида нефтга бой шельф сабабли яна низога борган. Ўшанда ғарб давлатлари воситачилигида ихтилофнинг олди олинган. Натижада иккала давлат ҳам шельфни бурғилашдан воз кечган.\nТуркия Эрдўған Греция


Муаллиф Агроном 14.06.2020\nПуфаксимон қоракуя — замбуруғ ҳаво орқали юқиб, маккажўхори сўтаси, попуги, пояси, барги ва баъзан илдизи бўғзини зарарлайди. Касалланган органларда оқимтир доғ ҳосил бўлиб, турли катталикдаги пуфакка айланади. Ўсимлик яхши ривожланмайди.\nЧангсимон қоракуя — замбуруғ ўсимлик пояси ўсиб, гуллаш даврида сўтаси ва попугини зарарлайди. Касалланган сўтада шиш пайдо бўлиб, бу шиш олдин оқ ёки пушти парда билан қопланади. Ичи эса тўқ жигарранг ва қора чанг массага айланади. Ўсимлик ўсишдан тўхтайди, шохлаб кетади, барглари кенгаяди, ҳосил тугмайди.\nСўта бактериози — зарарланган донларда, айниқса, сўтанинг юқори қисмида думалоқ, ярасимон доғ пайдо бўлади. Бундай касалликлар билан касалланган майдонлардан олинган донлардан уруғлик сифатида фойдаланиб бўлмайди. Чунки кейинги йили ҳам бу касалликлар уруғлик билан яна тарқалиши мумкин.\nзараркунанда, ҳашаротларга қарши вақтида курашиш ва шу кабилардир.


16:06 / 15.01.2018 22628\nТуркия бош вазири ўринбосари Бекир Бўздоғ АҚШнинг Суриядаги сиёсатини танқид қилди.\n«АҚШ PYD/YPG террорчиларини (Курдистон ишчилар партиясининг Суриядаги қаноти) ИШИДга қарши кураш баҳонасида қуроллантирди. Вашингтоннинг Суриядаги янги қадамлари стратегик ҳамкори ва иттифоқчиси ҳисобланадиган Туркия билан дўстоналикни ифодаламайди», - деган вазир ўринбосари.\n«АҚШ ИШИДга қарши курашда Туркия билан эмас, PYD/YPG террорчилари билан ҳамкорлик қилиб, олов билан ўйнашмоқда. Улар террорчиларга минглаб юк машиналарида қурол-яроғ етказиб беришди. АҚШ Сурия чегарасида хавфсизликни таъминлаш ниқоби остида террорчилар армиясини тузди», - дея давом этган у.\nБундан аввалроқ АҚШ бошчилигидаги халқаро коалиция вакилига асосланган ҳолда ОАВ Вашингтон Сурия чегараларида 30 минг кишилик ҳарбий контингент ташкил этаётгани ҳақида хабар тарқатганди.\nАҚШ режасига кўра, «чегара кучлари»нинг катта қисми YPG жангчиларидан тузилади ва Туркия ҳамда Ироқ билан чегараларни назорат қилади.\nТуркия Ўзбекистондаги вольфрам ва олтин конларини ўрганади


19 Март 2018 19:17 1354\nБугун юртимиз байрамона оғушида. Қаерга борманг, қай манзилга кўзингиз тушмасин, фасллар келинчаси баҳорда халқимиз кенг тантана қиладиган Наврўзи олам нафаси кезиб юрибди. “Фаол тадбиркорлик, инновацион ғоялар ва технологияларни қўллаб-қувватлаш йили” да кутиб олаётган Наврўзимиз ўзгача. Маданият ва истироҳат боғлари, маҳалла-ю гузарлар, корхона ва ташкилотлар, муассасаларда байрам-у, сумалак сайллари ташкил этилмоқда.\nАйниқса, байрам арафасида ўтказилаётган умумхалқ хайрия хашари, саховат тадбирларида халқимизнинг ўзига хос хамжиҳатлиги яққол намоён бўлмоқда. Жумладан, вилоят “Қишлоқичимликсувтаъминот” масъсулияти чекланган жамияти томонидан Наврўзи олам нафаси кезиб юрган шу кунларда эзгу ташаббус билан чқиди. Яъни, шаҳар ва туманларда кам таъминланган оила фарзандлари учун хатна тўйлари ўтказилмоқда.\nХусусан, Чуст туманининг Карнон қишлоғи марказида янгидан қад ростлаган мажмуада беш нафар болажонларнинг хатна тўйлари бўлиб ўтди. Тадбирда сўз олганлар юртимизда инсон ва унинг манфаатлари устувор эканлиги, айниқса ёрдамга муҳтож, кам таъминланган оилалар доимо давлатимиз эътиборида эканлиги алоҳида таъкидланди.\n-Бизнинг оиламиз учун Наврўз байрами қўшалоқ келди, дейди Қуйи Карнон маҳалласида истиқомат қилувчи фуқаро Заҳрохон Акбаров. Фарзандим Соатлиев Умрбекнинг хатна тўйи айнан байрам кунларида саховатпеша инсонлар томонидан ўтказиб берилиши бизни жуда хурсанд қилди. Албатта, бунинг учун миннатдорчилик билдираман.\nТўй болажонлар учун ташкил этилган тўкин дастурхон атрофида куй-қўшиқлар, яллалар авжига чиқди. Айниқса, хушовоз хонанда Абдулҳай Каримовнинг куй-қўшиқлари даврга янада файз киритди. Ўз ўрнида болажонларга туман ҳокимлиги, “Қишлоқичимликсувтаъминот” масъулияти чекланган жамиятининг ўйинчоқлар ва эсдалик совғалари топширилди.\n-Бундай хатна тўйлар шу кунга қадар Чортоқ, Поп туманларида ҳам ўтказилди, дейди жамият раҳбари Олимжон Шарипов. Мақсадимиз, битта: у ҳам бўлса аҳолининг мазкур қатламини кўнгилини кўтаришга қаратилган.\nУмуман олганда Чортоқ, Поп ва Чуст туманларида бўлиб ўтган хайрия тадбири, яъни хатна тўйларда 15 нафар оиланинг қувончига шерик бўлинди.\nХатна тўйлари давом этмоқда.\nТашкилий масала кўрилган Чуст туман сессиясида Сенат комиссияси раиси иштирок этди\n2017-02-06 14:25:50 1344\nЯнгиқўрғонда 21 нафар боланинг суннат тўйлари ўтказилди\n2017-04-28 17:47:52 2245\nТаҳлилий 14.03.2019 349\nНаманган вилояти маданий мероси 23.10.2018 15592\nНаманган вилояти маданий мероси 19.10.2018 16857


СИЁСИЙ МАЙДОН – ПАРТИЯЛАРНИКИ! | Buxoro yoshlari gazetasi\nАйни кунларда мамлакатимизда “Янги Ўзбекистон Янги сайлов” шиори остида ўтказиладиган муҳим сиёсий жараён – Ўзбекистон Республикаси Олий Мажлис Қонунчилик палатаси ва маҳаллий Кенгашлар депутатлари сайловига қизғин тайёргарлик кўрилмоқда.\n2019 йилнинг 26 июнь куни Ўзбекистон Республикаси Сайлов кодекси тасдиқланди. Мазкур Сайлов кодексида, биринчидан, бугунга қадар тарқоқ ҳолда амал қилган сайлов тўғрисидаги ана шу қонун ҳужжатлари ўзаро уйғунлаштирилди. Иккинчидан, мазкур кодексни ишлаб чиқишда халқаро норма ва стандартлар талабларидан келиб чиқилди. Учинчидан, сайлов жараёнига нисбатан ягона шаффоф ва самарали ёндашувлар назарда тутилди.\nКодексдаги энг катта янгиликлардан бири бу – сиёсий майдон тўлиқ сиёсий партияларга берилганидир. Сайлов кодекси 18 боб, 103 моддадан иборат бўлиб, сайловларни ташкил этишда марказий сайлов комиссияси, сайлов округи, сайлов участкаси кабиларни ташкил этиш ва уларнинг ваколатларини ҳамда вазифаларини бўлиб беради. Аввалги қонунларда фақат Марказий сайлов комиссияси фаолиятининг ҳуқуқий асослари мустаҳкамланган эди. Эндиликда барча сайлов комиссиялари ва уларнинг аъзолари ўз фаолиятини ҳар қандай давлат органларидан, жамоат бирлашмаларидан ва мансабдор шахслардан мустақил ҳолда амалга ошириши белгилаб қўйилди.\nСайлов кодекси юртимиз сиёсий-ижтимоий ҳаётида ғоят муҳим аҳамиятга эга бўлган ушбу сиёсий жараённи юқори савияда ўтказишда муҳим ҳуқуқий асос бўлади. Юқорида қайд этганимиздек, бўлажак сайлов аввалги сайловлардан тубдан фарқ қилади. Бу жараён бошлангунича ҳар бир сайловчи ўз ҳуқуқларини чуқурроқ билиб борса, сайловнинг қонуний асосда ўтишига ҳисса қўшади.\nЖиноят ишлари бўйича Ғиждувон туман судининг судьяси.\nПредыдущая записьБухорода “Ёш сайловчи -2019” ёшлар форуми бўлиб ўтдиСледующая записьБУ ҚАДИМ ТУРОН ЮРТ НУРХОНА БЎЛСИН!


14 Ноя 2019 5175\n1.Хизмат сафари ўзи нима?\n2.Хизмат сафарининг муддати қанча?\n3.Хизмат сафари харажатлари учун олдиндан пул бериладими?\n4.Аванс етмай қолса ёки ортиб қолса, нима бўлади?\n5.Йўл ҳужжатлари мавжуд бўлмаганда, йўл харажати қай тарзда қоплаб берилади?\n6.Хизмат сафари давомида меҳмонхоналарнинг люкс-номерларида яшаса ҳам харажатлар қоплаб бериладими?\n7.Ходимнинг ижарада турганлигини тасдиқловчи ҳужжати бўлмаса, харажати қоплаб бериладими?\n8.Кундалик харажатлар учун қанча миқдорда пул тўланади?\n9.Бир вилоят доирасидаги туман (шаҳар)ларга хизмат сафарига юборилганда ҳам харажатлар қоплаб бериладими?\n10.Хизмат сафарига юборилган ходим касал бўлиб қолса нима бўлади?


Самарқандда тупроқ босиб қолган икки нафар ишчи корхонада меҳнат шароитлари яратилмаганлиги туфайли шу куйга тушмаганмиди? — Самарқанд вилояти касаба уюшмалари ташкилотлари бирлашмаси\nБугунги кунда ишлаб чиқаришда рўй бераётган бахтсиз ҳодисалар, айниқса, оғир турдаги ва ўлим билан тугаётган бахтсиз ҳодисаларнинг аксарият қисми қурилиш ва транспорт ташкилотлари улушига тўғри келмоқда. Бунинг асосий сабаби ўша ташкилотларда ишчи-ходимларнинг меҳнат ҳуқуқлари ва меҳнат муҳофазаси борасидаги ишлар тўғри йўлга қўйилмаганлигида.\nБиргина, Самарқанд шаҳрида 2019 йилнинг охири ва жорий йилнинг бошида иккита ҳолатда қурилиш майдонида ишчиларни тупроқ босиб қолиши оқибатида ўлим билан тугаган бахтсиз ҳодисалар содир бўлганди. Бизга маълум бўлмаган енгил ва оғир тан жароҳати билан тугаган бахтсиз ҳодисалар қанча?\nАгар корхона ва ташкилотларда касаба уюшма қўмитаси ташкил этилса, юқоридаги каби саволларга ўрин қолмайди, иш берувчиларнинг ноқонуний талаб ва ҳаракатларига чек қўйилади. Ва, албатта, ходимларнинг меҳнат муҳофазаси ҳамда ижтимоий ҳимояси кучаяди.\nТармоқ касаба уюшмалари тизимида вилоятнинг 137 та транспорт, қурилиш ва йўл соҳаси корхона ва ташкилотлари, 1 та олий ва 12 та ўрта-махсус ўқув юртлари бошланғич касаба уюшмалари фаолият юритиб келмоқда.\n2018 йилнинг охирида вилоятнинг тармоқ тизимига аъзо бўлган касаба уюшма ташкилотлари сони қарийб 500 тани ташкил этган.\nАфсуски, айрим ташкилотлар фаолиятини тўхтатганлиги, кўпгина ташкилотларда иш ҳажмининг йўқлиги, шунингдек, касаба уюшмалари билан узоқ муддатга алоқани узиб қўйганлиги сабабли Низом талабларига асосан касаба уюшмаларидан чиқарилган.\nЙил бошида вилоят давлат солиқ бошқармаси, қурилиш ва транспорт бошқармаларидан фаолият кўрсатиб келаётган ташкилотлар тўғрисида батафсил маълумотлар олиб, ҳар ойда 20-25 та корхона билан алоқа ўрнатамиз. Раҳбар ва масъул ходимлар билан касаба уюшмаларига аъзоликнинг афзалликлари тўғрисида тушунчалар берилишига қарамасдан, аксарият ҳолларда оғзаки рад жавоблари олинади, хатлар эса жавобиз қолмоқда. Ходимлар билан учрашув ўтказиш, уларга ҳақ-ҳуқуқларини тушунтиришга эса рухсат йўқ.\nАслини олганда, касаба уюшмасига аъзолик ихтиёрий. Бунинг ҳам ижобий, ҳам салбий томонлари бор. Салбий томони шундаки, қонунчиликдаги бу эркинлик, яъни ихтиёрийлик кўпчилик иш берувчиларга қулай «имконият» яратади. Улар ўз ишчилари олдидаги баъзи масъулиятдан шу йўл билан қочмоқчи бўлишади.\nВилоятимизда қанчадан-қанча овқатланиш шохобчалари, ишлаб чиқариш цехлари, қурилиш ташкилотлари бор. Аммо ҳеч ким ўша жойларда ишлаётганларни тўлиқ меҳнат қонунчилиги асосида ишлаяпти, деб айта олмайди. Чунки жуда кўп жойларда иш берувчилар меҳнат шартномасига, меҳнат дафтарчасини юритишга амал қилмайди.\nСир эмас, қурилиш ташкилотлари, умумий овқатланиш шохобчаларида ишлаётганлар учун кўп ҳолларда зарур шарт-шароит яратилмаган, меҳнат муҳофазасига амал қилинмайди. Махсус кийим-бошлар билан таъминлаш ҳаминқадар. Бу албатта, жиддий ўйлаб кўриладиган масала…\nШунга қарамай, жамият ҳуқуқий соҳада ортда деб бўлмайди. Буни Касаба уюшмалари федерациясига ва унинг ҳудудий бирлашмаларига ҳар ойда юзлаб ариза ҳамда мурожаатлар келиб тушаётганидан ҳам билса бўлади. Уларнинг аксарияти ишдан ноҳақ бўшатилиш (айниқса, ҳомиладор аёлларнинг бўшатилиши), маош ва товон пулини ўз вақтида ололмаслик тўғрисида.\nУшбу мурожаатларни ўрганиш, ариза эгаларига ҳуқуқий ҳамда амалий ёрдам бериш жараёнида маълум бўляптики, иш берувчи меҳнат қонунчилигини билмайди ёки билса-да, унга амал қилмайди. Албатта, мурожаатлар асосида ишчининг бузилган ҳуқуқлари тикланиши ва талаби қондирилишига эришилаётир. Аммо ўз ҳақ-ҳуқуқини билмасдан юрганлар сафи кам эмас.\nЎзбекистон транспорт, йўл ва капитал қурилиш, қурилиш индустрияси ходимлари касаба уюшмаси Самарқанд вилояти ташкилотлари бирлашган қўмитаси раиси.\n← Ўзбекистон касаба уюшмалари Федерациясининг 1211 қисқа рақамли ишонч телефонига келган мурожаатлар ижроси назоратга олинди\nЎзбекистон Республикаси Вазирлар Маҳкамаси, Касаба уюшмалари Федерацияси Кенгаши, Савдо-саноат палатаси ўртасида тузилган ижтимоий-иқтисодий масалаларга оид Бош келишувнинг бажарилиши ҳақида ахборот →


2020 йил 20 октябр куни «Мамлакатимизда ўзбек тилини янада ривожлантириш ва тил сиёсатини такомиллаштириш чора-тадбирлари тўғрисида»ги президент фармони имзоланди. Унда лотин ёзувига асосланган ўзбек алифбосига тўлиқ ўтишни таъминлаш борасида ҳам кўрсатмалар берилган. Хусусан, фармоннинг 2-иловаси 4-бандида «Лотин ёзувига асосланган ўзбек алифбосини, имло қоидаларини янада такомиллаштириш ва янги ёзувга тўлиқ ўтишни таъминлаш» деган алоҳида банд мавжуд. Айнан шу банд ижросини таъминлаш мақсадида яқинда такомиллаштирилган алифбо лойиҳаси расман эълон қилинди.\nАлифбо ислоҳига айнан ҳозир қўл уриш керак. Нега?\nАлифбо ўзгарса, биринчи галда дарсликлар ўзгаради. Ҳозир Миллий ўқув дастурини ишлаб чиқиш ҳаракатлари бошланган. Демак, жуда кўп дарслик ва қўлланмалар янгидан тайёрланиши ва чоп этилиши мумкин. Агар алифбо ислоҳи ҳозир ўтказилмаса (қачондир барибир ислоҳ қилинади, менимча), бу кейинчалик китобларни янги алифбода қайта босишга, яъни катта чиқимга сабаб бўлиши мумкин.\nБу йилдан ички паспортлар ўрнига ID-карталар бериш бошланди. Энди яқин хорижга чиқиш учун ҳам хорижга чиқиш биометрик паспорти керак бўлади. Демак, уни олувчилар кўпаяди. Агар алифбога қачондир ўзгартириш киритилса, ҳужжатлардаги маълумотларни ҳам ўзгартириш эҳтиёжи туғилади. Бу яна чиқим ва оворагарчиликка олиб келади.\nҚозоқ қўшниларимизнинг тажрибалари ҳам хулоса учун яхши мисол. Улар ҳам дастлаб 2017 йилги вариантда барча ҳарфларни стандарт клавиатура асосида ясаб кўришди. Лекин амалиёт бу катта ўнғайсизлик ва қийинчиликлар туғдиришини кўрсатди, чоғи, 2018 йилги вариантда жуфт ҳарфлар, жумладан, oʼ ва gʼ ҳарфлари битта белгига алмаштирилди. 2019 йилги лойиҳада эса sh ва ch ҳарфлари ўрнига ҳам яхлит белги танланди. 2021 йилги версияда эса алифбо янада ихчамлашди. Муҳаррир сифатида айтишим мумкин: қозоқ алифбосининг янги варианти менга жуда маъқул келди.\nАлифбо ислоҳи лотин ёзувидан оммавий фойдаланиш даражасини оширади. Бу эса лотин ёзувига тўлиқ ўтишни жадаллаштиради. Ҳозирги имлодаги қийинчиликлар, матн теришдаги муаммолар сабаб кўпчилик кирилл ёзувини маъқул кўряпти. Улар орасида ҳатто саводи лотинчада чиққанлар ҳам бор.\nАмалдаги алифбонинг нуқсонларини турли соҳа мутахассислари етарлича исботлаб, кўрсатиб берди. Ўзбек тилининг тўлақонли давлат тилига айланишига, ривожланишига, интернет тили даражасига чиқишига амалдаги алифбо озми-кўпми тўсиқ бўляпти. Бу жиддий сабаб, албатта.\nАлифбо ислоҳотини аксарият мутахассислар катта мамнуният билан кутиб олган бўлса-да, бироз иккиланиб турганлар, масаланинг моҳиятини тўла тушунмай, ҳиссиёт ёки тахминлар билан муносабат билдираётганлар ҳам йўқ эмас. Амалдаги ёзувнинг имловий ва техник муаммоларидан бир қадар бохабар мутахассис сифатида уларга шундай дейман:\n1. Ўзи, ҳар қандай ўзгаришни қабул қилиш қийин бўлади. Одам ўзгаришнинг ижобий ёки салбий жиҳатини танасида сезиб кўрмагунча, ҳадиксираб туради. Бу табиий жараён. Янгиликдан қўрқмаслик керак. Ўзгаришлар алифбони матн териш учун анча қулайлаштиради.\n2. «Бошқа муаммолар турганда алифбога тегинмайлик», деган мулоҳаза бор. Бошқа муаммоларнинг ўз ечими бор. Бу муаммонинг – ўз ечими. Ҳар бири алоҳида муаммо ва алоҳида ёндашувни талаб этади. Aмалдаги алифбода нуқсон борлиги факт ва уни ечиш зарур. Бошқа муаммони ҳам ечавериш керак. Ҳеч ким: “Бошқа муаммога эътибор берманглар!” деяётгани йўқ.\n3. Эски ҳужжатлар, дарсликлар нима бўлади? Режа бўйича муҳлати тугаб, янгилангунча амалда бўлаверади. Осмон узилиб ерга тушмайди. Янги дарсликлар такомиллашган алифбода чиқади. Ўрнига сарфланган миллион сўм, кўп бўлса-да, аслан фойда; ўринсиз сарфланган бир сўм, арзимас бўлса-да, аслан зарар. Керакли чиқим ўзини оқлайди. Ислоҳни иккиланиб чўзаверсак, бу чиқим миқдори ортиб бораверади.\n4. Янги алифбонинг саводсизлик даражасига таъсири масаласи. Сезиларли салбий таъсири бўлмайди. Лекин ижобий таъсир кўрсатиши аниқ. Тўртта ҳарфни ўргана олмайдиган одам барибир саводсиз бўлиб қолаверади.\n5. Лотинга тўлиқ ўтиб кетмаганимизнинг сабабларидан бири – амалдаги алифбонинг нуқсонлари. Биз бу масалада фақат ўзимизни эмас, келажак авлодни ҳам ўйлашимиз керак. Ҳозирги алифбода сезган-сезмаган қийинчиликларимизни фарзандларимиз ҳам тортмаслиги зарур. Бу ҳолат худди оғир этик кийиб юришга ўхшайди. Маълум вақт ўтгандан кейин этикнинг оғирлигини унча сезмай қоласиз. Лекин уни ечиб, енгилроқ пойабзал кийсангиз, олдин қанчалик қийналганингизни, аслида шу қулайликка бурунроқ эришиш мумкин бўлган-у, буни билмаганингизни тушунасиз. Aмалдаги алифбодаги қўшҳарфлар ана шу оғир этикка ўхшайди.\n6. Маълум бир соҳада мутахассис бўлган ёки тажриба орттирган кишиларнинг хулосаларига ҳурмат билан қараш зарур. Ҳатто бизга хато кўринса ҳам. Билим ва тажрибага асосланган фикрларни яхшилаб ўйлаб кўриш, мард бўлиб қабул қилиш ҳам керак. Шунчаки ҳиссиёт билан айтилган гапнинг юки йўқ.\n7. Дунёнинг аксарият тиллари стандарт клавиатурани ўзгартириб, ўз тилига, алифбосига мослаган. Алифбосини клавиатурага эмас. Стандарт клавиатурадан максимал даражада фойдаланиш керак, лекин у ожизлик қилиб қолганда ўзгартириш киритиш тўғри йўлдир. Инглиз тилига яқин бўлишига қарамай, немис, испан, француз, швед, дан каби тилларда ҳам стандарт клавиатура ўзгартирилган, миллий имлога мослаштирилган.\nҲозирги ҳолатда энг тўғри йўл – алифбодан фойдаланишнинг техник ва амалий жиҳатларини чуқур биладиган мутахассисларнинг фикр ва таклифларини, асосларини эшитиш-ўрганиш, бугунги ва эртанги кун учун энг тўғри, мантиқли, мустаҳкам қарорга келиш.\nДеҳқонлар экинни вақтида экишга ҳаракат қилади. Уруғ қадашда бир кунга орқада қолиш ҳосилнинг ўн кунлаб кечикишига олиб келади. Лотин ёзувига асосланган ўзбек алифбосини ислоҳ қилиш ва тўла жорий этиш борасида ҳам худди шу ҳолат юз бериши мумкин. Дам бу дамдир, ўзга дамни дам дема, дейди эскилар. Фурсат – ғанимат.


«Қизғалдоқ баргидек учар дилдан ғам...» ёхуд Абдулла Орипов ижодининг фалсафий талқини - Халқ сўзи\n11:52 05 Август 2021 Маданият\n1321 йилда – жаҳон адабиёти намояндаси, буюк шоир ва олим, сиёсатчи ҳамда файласуф, Италия адабий тилининг асосчиси Данте Алигьери «Илоҳий комедия» достонини ёзиб тугатган.\n2021 йилда – «Илоҳий комедия» достонининг 700 йиллиги, Алишер Навоий таваллудининг 580 йиллиги ва Абдулла Орипов таваллудининг 80 йиллиги кенг нишонланмоқда...\nМодомики, Абдулла ака, бир томондан, Навоий ҳазратларидан сўнг ўзбек шеъриятидаги энг машҳур ва марғуб шоир сифатида эътироф этилгани, иккинчи томондан, севимли шоиримиз «Илоҳий комедия» достонининг таржимони экани назарда тутилар экан, ушбу саналар ўртасидаги узвий боғлиқлик янада ойдинлашади.\nСодда қилиб айтганда, жорий йилда Алишер Навоий бобомизнинг 580 йиллиги билан «Илоҳий комедия» достонининг 700 йиллиги байрамлари чорраҳасида Абдулла Орипов таваллудининг 80 йиллиги кенг нишонланаётгани шунчаки тасодифдан кўра, илоҳий қонуниятга кўпроқ ўхшайди, назаримизда.\nТаниқли адабиётшунос олимлар Илҳом Ғаниев ва Нодира Афоқованинг 2021 йилда “Muharrir” нашриёти томонидан чоп этилган «Абдулла Ориф фалсафаси» китобини мутолаа қилиш асносида, бу фикр бежиз эмаслигига яна бир бор амин бўлдик. Бинобарин, Устоз шоиримиз руҳи покларига бағишланган ушбу адабий-илмий асарда муаллифлар ўзларининг қарийб ўттиз йиллик тадқиқотлари натижаларини жамлабдилар.\nАввало, муаллифларнинг ўзлари таҳлил ва талқин этган ҳар битта муҳим воқеа-ҳодисага берган таърифлари қисқалиги, аниқлиги ва ниҳоятда таъсирчан мазмунга эгалиги билан эътиборимизни тортди. Муаллифлар қайд этишларича, «ижод – бу кашфиёт, яратиш завқи, ўз-ўзини англаш, намойиш қила билиш, ўз ҳақиқатига ўзгаларни ишонтириш ва эргаштириш, бутун бир муҳитни ўзгартиришга интилиш қудрати, илоҳий илм ва зеҳн, олам ва одамни ичдан чуқур билиш санъати ҳамда масъулияти. Абдулла Ориповнинг ўз таъбири билан айтганда, эҳтиёж фарзанди».\n«ижодкор – аслида уйғоқ фикрли доно шахс, келажакни кўра олувчи мунаввар сиймо»;\n«ижод – халқни огоҳликка чорлов, комил ахлоқли бўлишга даъват, ҳаётда қайси томонда турса, саодатманд бўлишини кўрсатувчи соғлом фикр, ғоя, эътиқоддир»;\n«адабиётнинг вазифаси – инсоншунослик, инсонни ўрганиш»;\n«инсон – энг юксак мақом, рутба билан шарафланган зот»;\n«шеър – оний кайфият сурати»;\n«шеър – руҳнинг сурати»;\n«шоир – санъаткор»;\n«Абдулла Орипов – туркий сўз санъаткори, ўзбек шеъриятининг йўлчи юлдузи»;\n«Абдулла Орипов ижоди – адабий синтезнинг гўзал намунаси»;\n«Абдулла Орипов – миллий анъана ва жаҳон адабиёти бадиий тафаккурини ўзида уйғунлаштирган сўз санъаткори».\nБир ўринда ҳатто шоир «шеъриятимизнинг симфоник оркестри» дея ғаройиб, айни чоғда, мантиқан жуда асосли тавсифланган. Китоб муаллифларининг эътироф этишича, «Абдулла Орипов ижодида ҳар бир сўз узукка қўйилган кўздек нурланиб, мазмун билан уйғунлик ҳосил қилади. Ҳар бир шеър бир симфония, унинг ўз нотаси бор».\nЯна бир ўринда Абдулла Орипов ижодига берилган қуйидаги яна бир таъриф диққатимизни жалб этди: «Шоир ижодининг асосида худодод истеъдод, букилмас метин ирода ва жасорат, эътиқод, эрк ва озодликка қатъий интилиш ва кураш, миллатпарварлик ва бағрикенглик туради. Буларнинг барчасини ҳаракатга келтиргувчи куч эса руҳий-маънавий эҳтиёж саналмиш адолат ва ҳақиқатга ташналик, муҳаббатга садоқат, собит эътиқод ҳамда яхшиликни улуғлашдир».\nБундай теран фалсафа билан суғорилган юксак баҳо ва хулосалар шунчаки, ўз-ўзидан туғилиб қолмайди. Бинобарин, «Абдулла Ориф фалсафаси» китоби муаллифлари улуғ шоир ижодини узоқ вақт мобайнида ва чуқур илмий-назарий асосда ўрганиб келаётганларининг яққол далолатидир бу.\nҲақиқатан ҳам, таниқли олимлар И.Ғаниев ва Н.Афоқова 1984 йилдан буён мутафаккир шоиримизнинг суҳбатларидан баҳраманд бўлиб келган. Жумладан, Нодира Афоқова 1995 йилда шоир ижоди бўйича диссертация ёқлади ва ўша йили унинг бир йўла иккита китоби — «Абдулла Орипов лирикасида бадиий санъатлар» ва «Шеър, ҳадис, ҳикмат» асарлари нашр этилди. Сўнгра, 2006 йили олиманинг турмуш ўртоғи Илҳом Ғаниев билан ҳамкорликдаги тадқиқотлари маҳсули бўлмиш «Озод руҳ фалсафаси» китоби дунё юзини кўрган.\nБиринчидан – китобда Абдулла Ориф фалсафаси, муаллифлар ибораси билан айтганда, «Орифона фалсафа» ишончли негизларда ёрқин очиб берилган. Зеро, «шоирнинг ҳар бир шеърида поэтик умумлашма — шарқона донишмандлик, ҳикматнавислик, панднома, жайдари фалсафа мавжуд».\nАлишер Навоий ҳазратлари Инсонга таъриф берар экан, «Ҳақ сирри зотида пинҳон» деб қайд этгани бежиз эмас. Ўз навбатида, Абдулла Орипов Инсоннинг моҳиятини мухтасар шундай ифодалаган:\nМуаллифлар таъбири билан айтганда, Абдулла Орипов ижодида инсон образининг тадрижини текшириш шоирнинг нафақат бадиий-фалсафий қарашлари, балки қалбида кечган ижодий эврилишлар кардиограммасини аниқлаштириш имконини беради. Энг муҳими, Абдулла Орипов шеърларининг маҳзанида сўз сеҳри ва қудратига чексиз ишонч ўз мужассамини топган.\nШоир наздида самимий, чин ва адолатли сўз дунёни ўзгартиришга, кулфатларга қалқон бўлиш ва маданий оламни бирлаштиришга қодир. Абдулла аканинг шеърий мисраларида безовта қалб изтироби, исён ва ўтли нафаси, тўлиб турган миллат дарди, келажакнинг гоҳ аччиқ соғинчи зуҳур этиб турганини кўрамиз. Бинобарин, мавлоно Жалолиддин Румий лутф этганларидек, «сўзда руҳ бор».\nУчинчидан — китоб муаллифлари даҳо ижодкорнинг халққа бўлган муносабати, яъни халқпарварлиги ва миллатсеварлигини ўзига хос соҳир бир маҳорат билан талқин этган. Уларнинг фикрича, «Абдулла Ориповнинг битганлари шунчаки байтлар ёки байтлар мажмуи эмас. У ўз асарларида изчил равишда халқнинг қудратли тимсолини ярата олди. Бу тимсолда Фитрат изтиробларининг зардоби, Чўлпон ишончининг тадрижи, Ойбекнинг жимжит ўкинчлари, Ғафур Ғулом ифтихорининг гулдурослари, Миртемирнинг майин лиризми, Шайхзода тафаккурининг даҳоси муболағасиз мужассамлашгандир».\nАбдулла Ориповнинг муҳаббат, ҳижрон, она, баҳор ҳақидаги шеърларидан тортиб, ўз даврида руҳий тутқунлик — эрксизликка қарши миллий бирлик, курашга чорлаган исёнкорлик руҳидаги шеърларигача, яъни халқимиз кўпини ёд биладиган ана шу нодир назм жавоҳирларини И.Ғаниев ва Н.Афоқова «халқнома» деган ибора билан ифодалар экан, ушбу шеърларда жуда муҳим, такрор-такрор тилга олинган алоҳида бир мавзу ҳам борлигига эътибор қаратган.\nБу – бирлик мавзусидир. Хусусан, Мустақилликнинг бир йиллиги нишонланган кунларда ёзилган «Туркистон болаларига» ёки 1994 йили битилган «Халқ» шеъри, умуман, шоирнинг бутун ижоди моҳиятига, мағзига буюк бирлик соғинчи, муаззам истиқбол орзуси сингдирилгани ҳар қанча таҳсинга муносибдир.\nМуаллифларнинг фикрича, «Ижод аслида шахс ва жамият ўртасидаги қандайдир бир мувозанатнинг бузилиши, тўқнашув, зиддият, ҳақсизлик ва қарашлар манфаати ўртасидаги қарама-қаршиликдан туғилади. Шу жараёнда истеъдод, илҳом ва ғоя, миллий анъана ва жаҳоний тафаккур синтезлашади».\nОлтинчидан — китобдаги «Кўҳна торнинг янги наволари» фасли бизни Абдулла Ориповнинг аруз вазнидаги ижоди тарихи ва мазмун-моҳияти билан яқиндан таништиради. Шоир аруздаги биринчи шеърини 24 ёшида, яъни 1965 йилда ёзган. «Этгали» радифли ушбу ғазал анъанавий ишқий мавзуда битилган. Шу тариқа «Бу кун», «Кетмоқдаман», «Аён бўлгай» каби орифона ғазаллар силсиласи ишқ мавзусидаги роман боблари сингари бир-бирини тўлдириб борган.\nЕттинчидан — муаллифлар Абдулла Орипов шеъриятида шундай фавқулодда, жавоҳирдай порлаб турган мисра ва байтларни ҳассос бир синчковлик билан тараннум этганлар. Хусусан, «Қизғалдоқ баргидек учар дилдан ғам...», «Япроқлар учида ой нури зарҳал...», «Ҳали лаб тегмаган кулгулар олдда...» каби турли шеърлардан олинган сара мисраларни, ҳеч муболағасиз, шоҳ сатрлар дейиш мумкин.\nСаккизинчидан — китобда Абдулла Ориповнинг «Ҳаж дафтари» ва «Ҳикмат садолари» туркумларига киритилган шеърлари илк бор атрофлича ва чуқур таҳлилга тортилган. Бунда муаллифлар, авваламбор, Абдураҳмон Жомий, Алишер Навоий, Имом Яҳё бин шараф ан-Нававий каби Шарқ мумтоз шеърияти намояндаларининг қирқта ҳадис асосида яратилган «Арбаин ҳадис» йўналишидаги асарларига мурожаат қилганлари бежиз эмас.\nЧунки бу йўналишдаги назмий мажмуалар Муҳаммад пайғамбаримизнинг (с.а.в.) «Кимки умматларимга дин хусусидаги қирқ ҳадисни етказса, Тангри таоло уни қиёмат куни фақҳ (ҳуқуқ) билимдонлари, олимлар тўдасига қўшади», деган ҳадиси асосида ёзилгандир. Одатда, ислом дини асослари ва қоидалари («Усул уд-Дин»), Ислом ёхуд Аллоҳ йўлидаги муқаддас кураш («Жиҳод»), тоат-ибодат ёки одоб-ахлоқ қоидаларини тарғиб қилишга қаратилган бундай асарларнинг барчасида қирқтадан ҳадиснинг шарҳи берилган бўлади.\nОлимлар И.Ғаниев ва Н.Афоқова томонидан «Арбаин ҳадис» йўналишидаги анъанавий асарлар билан Абдулла Ориповнинг айни мавзудаги шеърларини қиёсий таҳлил этилгани диққатга моликдир. Натижада муаллифлар қуйидаги муҳим хулосаларни илгари сурган:\nАбдулла Ориповнинг «Ҳикмат садолари» туркуми ХХ асрнинг сўнгги чорагида ўзбек адабиётида бу борадаги анъанани давом эттириш йўлидаги илк уринишдир;\n«Арбаин» туркумидаги бошқа асарларда аввал ҳадиснинг арабчаси, сўнг форсча ёки туркий таржимаси келтирилиб, шундан кейин назмий ё насрий шарҳ берилса, Абдулла Орипов асарида ҳадиснинг асл шакли келтирилмай, бевосита шеърнинг ўзи берилаверади. Бу ҳам шоирнинг илоҳий илҳом билан мазкур туркумни яратганидан далолат;\nАнъанавий «Арбаин» асарларида битта ҳадисга бир шеърий шарҳ бағишланса, Абдулла Орипов назмий туркумидаги шеърларга — бир нечта ҳадис, масалан, «Риоя» шеърига бир йўла саккизта ҳадис мазмуни сингдирилганини кузатиш мумкин;\nАбдулла Орипов қаламига мансуб «Ҳикмат садолари» туркумининг ўзига хос хусусиятларидан яна бири шундаки, туркумдаги шеърларнинг айримлари бирор кичик воқеани баён қилса, бошқа бирлари шоирнинг ҳадис мазмунини акс эттирган ҳис-туйғулари ва фикрларидан иборат. Алишер Навоийнинг «Арбаин» асарида эса воқеабанд шеърлар деярли учрамайди;\nАлишер Навоийнинг «Арбаин» асаридаги шеърлар асосан тўртлик – рубоий вазнида бўлса, Абдулла Орипов туркумидаги 49 та шеърнинг 48 таси — ўн иккилик ва биттаси тўртлик шаклидаги шеър ҳисобланади.\nБу хулосаларнинг барчаси, ўз навбатида, Абдулла Ориповнинг «Ҳикмат садолари» туркуми, бир томондан, Пайғамбаримиз (с.а.в.) ҳадислари шарҳларига асосланган, узоқ тарихга эга мумтоз анъананинг давоми эканини англатади.\nБадиий асарнинг умрбоқийлиги эса шубҳасиз уни ўқиган ҳар бир ўқувчи ўзгача бир туйғу, янгича бир маъноларни кашф қилиб бориши билан белгиланади. Бинобарин, улуғ рус ёзувчиси Лев Толстой ёзганидек, «Ҳар қандай асар фақат у ҳаётнинг янги томонини очиб берсагина санъат асаридир».\nБу айни ҳикматлар шеърнинг таркибий қисми экани билан изоҳланади. Шоир: «Бир ҳовуч кул эмиш оташ қисмати», деб ёзади. Грамматика қоидасига кўра: «Оташнинг қисмати бир ҳовуч кул эмиш», тарзида бўлиши керак. Бундай инверсия прогрессив моҳиятга эга бўлиб, афоризмнинг шеърхонга кучли маънавий-ҳиссий таъсир ўтказиши ва тез ёдда қолишини таъминлайди.\nУшбу мўъжаз тадқиқот ҳосиласи билан танишиш асносида Абдулла Орипов «Сўз» сўзини энг кўп – 2 минг 430 марта қўллаганини кўриш мумкин. Шунингдек, «халқ» сўзи – 1 минг 619 марта, «йўл» – 1 минг 607 марта, «жон» – 1 минг 311 марта, «Ватан» – 1 минг 152 марта қўлланилган.\nБиз Абдулла Орифнинг шеърларида энг кўп учрашини шу вақтга қадар тахмин қилиб келган «изтироб» сўзи – атиги 119 марта ишлатилган экан. Бундан ташқари, «ҳасад» – 125 марта, «алам» – 427 марта, «ғам» – 531 марта истифода этилган. Бошқача айтганда, Абдулла Ориповнинг шеърлари моҳиятан қанчалик некбин ва ҳаётбахш эканини ҳам ушбу мухтасар жадвал мисолида билиб олиш мумкин.\nШундай қилиб, Абдулла Ориповга замондош бўлган улуғ ижодкор — Ўзбекистон Қаҳрамони, Халқ шоири Эркин Воҳидов таъкидлаганидек, «Шеъриятнинг буюк қудрати унинг ишонтириш кучидадир. Биз ҳар бир шеър ортида унинг эгасини кўрамиз, унинг маънавий оламини тасаввур этамиз, ўша шеър ортида турган одам ўзининг самимияти билан, ҳалоллиги билан бизни ўз туйғуларининг чинлигига ишонтирмоғи керак».\nАбдулла акадан ана шундай улуғвор, ишончли ва қудратли ижод маҳсуллари халқимизга, бутун инсониятга маънавий мерос бўлиб қолди. Илҳом Ғаниев ва Нодира Афоқованинг «Абдулла Ориф фалсафаси» китоби – ана шу бой ва инжа меросни ўрганиш йўлидаги муҳим залворли қадам, таъбир жоиз бўлса, «маҳзанида сўз сеҳри ва қудратига чексиз ишонч ўз мужассамини топган» шоир ижодининг серқирра, қомусий талқинидир.


Тулкибошликларни нима ташвишга соляпти?\nВилоят ҳокими Ў. Шўкеев Тулкибош туманига бориб, аҳолининг мурожаат ва таклифларини тинглади. У дастлаб, “Тулкибош сояси” даволаш-соғломлаштириш мажмуаси фаолияти билан танишди. Давлатдан имтиёзли насия олиб, янги санаторий биносини барпо этган тадбиркорнинг ҳордиқ масканида 50 одам меҳнат қилмоқда. Янги марказда умуртқа поғонаси касалликлари даволанади ва у йилига 1500 беморни қабул қила олади.\nҲоким қишлоқ хўжалиги маҳсулотлари кўргазмаси билан ҳам танишди. Давлатдан грант олиб, тадбиркорлик фаолиятини бошлаган тулкибошликлар кучларини кўпроқ ҳунармандчилик буюмлари ясаш ҳамда қандолатчилик маҳсулотлари ишлаб чиқаришда синаб кўришмоқда.\nВилоят ҳокими “Жанкент” истироҳат боғида аҳоли билан учрашиб, уларни ташвишга солаётган масалаларни муҳокама қилиб, қизиқтираётган саволларга жавоб берди. Тулкибошликларни кўпроқ уй-жой ва ижтимоий аҳамиятга молик иншоотлар қурилиши қизиқтирмоқда. Жамоат транспортидаги муаммолар юзасидан ҳам фикр юритилди.\nМинтақа раҳбари шахсий қабулда бир неча фуқаронинг мурожаатларини тинглади ва улар юзасидан мутасадди шахсларга алоҳида топшириқлар берди.\nВилоят ҳокимининг матбуот хизмати, 2022-05-24, 20:03 109\nСамарали ҳамкорлик янги босқичда 57


Вақт ўтгани сайин одамнинг нафақат ташқи кўриниши, балки унинг ҳаётга бўлган қизиқишлари, қарашлари ва хоҳишлари ҳам ҳам ўзгариб бораркан. Ўзида турли маъноларни қамраган ушбу сўзлар сайтимизнинг бу галги меҳмони – Севинч Мўминовага тегишли, дейилади "Кун" нашрида. Зеро суҳбат давомида айтилган бу гапларнинг ростлигига хонанда билан суҳбатлашиш жараёнида ўзимиз ҳам амин бўлдик.\nСевинч Мўминова илгаригидек шўх-шодон кулса-да, бу кулгу ортида ажиб маъюсликлар бордек туюлди. Аммо бугун унинг ўзига бўлган ишончи, ижодга бўлган иштиёқи нафақат ўша-ўша, балки Севинч аввалгидан ҳам кучлироқ “ёнаётганлигини” пайқаш қийин бўлмади.\n- Биласизми, севги бу жуда маъсулиятли, покиза туйғу. Айрим эркаклар севаман, ўлдим, куйдим деб бир икки қадам юргач “кўзи олма кесак теради”. Бунақа ҳолатларга атрофда кузатиб жуда кўп гувоҳ бўлганлигим учун менда шу мавзуда қўшиқ куйлаш истаги пайдо бўлди. Севган одамнинг кўзи бошқасини кўриши, бошқаси ҳақида ўйлаши мумкин эмас. Тўғри, “эркак киши етти қадам юргач бўйдоқ”, эркак кишига бўлаверади, дейишади. Лекин бўлавермайди-да! Шу боис “Ёлғончи ёр” қўшиғини куйладим. Аммо бу қўшиқда менинг шахсий ҳаётим, кечинмаларим ифодаланган, дегани эмас. Ҳар бир одамнинг виждони бўлиши керак. Севдими, садоқат қилиши, севгисини қадрига етиши керак...\n- Ижодда жуда кўп иш қилган эканман. Чарчамаган эканман. Баъзи мухлислар мени шунча энергияни қаердан оласиз, - сиз “редбул”сиз дея хазиллашишарди. Шу билан биргаликда ортга боқиб, ижодимга йўл қўйган хатоларимни, соддаликларимни кўраман. Камчиликларимни кўриб, ўчиринглар ёки олиб ташланглар бу клипни ёки қўшиқни деб туриб оламан (кулади). Бугунга келиб, овозим ўзгарганини кўраман. Вақтлар ўтиб, санъаткорнинг овозида ҳам ўзгаришлар пайдо бўлади. Мана, ҳозирги овозим ўзимни қониқтиради.\n15:16 Томоша қилинг: Севинч Мўминовага севги изҳор қилган йигит ким? Хонанда ҳам унга бефарқ эмас!


Юнус Ўғуз: “Мақсадим – туркийларнинг дунё тамаддунидаги ўрнини кўрсатиш” | www.ziyouz.uz\nБош саҳифа ЯнгиликларЮнус Ўғуз: “Мақсадим – туркийларнинг дунё тамаддунидаги ўрнини кўрсатиш”\n13 ноябрь куни Алишер Навоий номидаги Ўзбекистон миллий кутубхонасида озарбайжонлик таниқли ёзувчи ва драматург Юнус Ўғузнинг “Малика ва жодугар” китоби тақдимоти бўлиб ўтди. Тадбирда асар муаллифининг ўзи ҳам иштирок этиб, ўзбек китобхонлари саволларига жавоб берди.\n“Малика ва жодугар” романида Озарбайжон тарихининг энг мураккаб палласи – Сафавийлар давлати инқирозига оид воқеалар қаламга олинган. Муаллиф Мозандарон маликаси Хайринисонинг кечмиши орқали сафавийлар сулоласининг инқирози, сарой фитналари, адолат ва эътиқод йўлидаги курашларни очиб берган. Асарни шоир ва таржимон Усмон Қўчқор ўзбек тилига ўгирган.\n“Ҳозирга қадар туркий халқлар тарихига оид бир қатор романларим чоп этилди. “Малика ва жодугар” асари ҳам шу туркумдаги романлар сирасига киради. Тарихий мавзуга кўп мурожаат қилишимнинг боиси бор: асарларим орқали туркий халқларнинг дунё тамаддунидаги беқиёс ўрнини кўрсатиб беришни хоҳлайман”, – дейди ёзувчи Юнус Ўғуз.\nҲозирга қадар адибнинг “Аттила”, “Амир Темур”, “Шоҳ Таҳмосиб”, “Нодиршоҳ” каби тарихий романлари жаҳон тилларига таржима қилиниб нашр қилинган. “Амир Темур” номли икки китобдан иборат дилогия 2013 йили Тошкентда ҳам чоп этилган.\n“Бошқа туркий миллатлар қатори ўзбек халқи ҳам дунё цивилизациясига улкан ҳисса қўшган, буюк тарих яратган. Мен ўзбекларнинг тарихини ўз тарихим деб биламан. Улуғ саркарда ва ҳукмдор Амир Темур ҳақидаги романим ўзбек халқининг шонли тарихига эҳтиромим ифодасидир”, – дейди озарбайжон адиби.\nТақдимотда қайд этилишича, ёзувчи “Малика ва жодугар” романида ҳам тарихий ҳақиқат ва бадиий тўқимани маҳорат билан уйғунлаштира олган.\n“Озарбайжон ва ўзбек халқи муштарак ўтмиш ва уйғун маданиятга эга. Халқларимиз кўп асрлардан буён дўсту қардош бўлиб яшаб келади. Айниқса, икки давлат мустақилликка эришганидан кейин ҳамкорлик янги босқичга кўтарилди. Адабиёт ва санъат эса асрлар мобайнида халқларимиз ўртасида маънавий кўприк бўлиб келган. Шу маънода, ёзувчи, драматург ва файласуф Юнус Ўғуз ўз ижоди билан дўстлигимизни мустаҳкамлашга хизмат қилмоқда”, – дейди Ҳайдар Алиев номидаги Озарбайжон маданият маркази раҳбари Самир Аббосов.\n“Малика ва жодугар” романи тақдимоти INFOLIB–2015 тадбири доирасида Ҳайдар Алиев номидаги Озарбайжон маданият маркази ва Алишер Навоий номидаги Ўзбекистон миллий кутубхонаси томонидан ташкил этилди.\n← Аввалги Аввалги Тошмуҳаммад Қори-Ниёзий (1897-1970)\nКейинги → Кейинги: G20: Туркия глобал иқтисодий машваратга мезбонлик қилди


Тожикистонда Ислом уйғониш партиясининг бир қатор раҳбарлари қўлга олинди\n14:20 / 17.09.2015\n16 сентябрь куни кечаси Тожикистонда Ислом уйғониш партиясининг барча раҳбарлари қўлга олинган. Бу ҳақда “Интерфакс” агентлиги хабар тарқатган.\nХабарда айтилишича, 16 сентябрь куни Душанбе аэропортида Олма-ота шаҳрига учиб кетмоқчи бўлган партия раисининг биринчи ўринбосари Саидумар Хусайни ва кун давомида ташкилотнинг қолган амалдорлари қўлга олинган.\n17 сентябрь кунги маълумотга кўра, қўлга олинганлар орасида партия раис ўринбосари Махмадали Ҳайит, партия сиёсий кенгаши аъзоси Воҳидхон Қосиддинов, илмий кенгаши раҳбари Зубайдулло Розиқ, туманлар бўйича партия ташкилотлари раҳбари Раҳматулло Ражаб, партия раисининг ҳуқуқий масалалар бўйича маслаҳатчиси Зарафо Раҳмони ҳамда партия газетаси “Нажот” бош муҳаррири Абдуқаҳҳор Давлат каби раҳбарлар бор.\nҲозирча уларга қарши бирор айблов илгари сурилгани ҳақида хабарлар йўқ.\nҚайд этиш керакки, б воқеалар 16 сентябрь куни исёнчи генерал Назарзода ўлдирилиши билан бир кунда содир бўлди.


Кўргилик вақти келиб қолган экан… « Ўзбекистон Халқ Ҳаракати\nКўргилик вақти келиб қолган экан…\n07 June 2016 - 6:00\nТУРКИСТОН ҚАЙҒУСИ — 47\nҚочган кишидек эмас, саёҳатга чиққан бир кишидек бўлиб, чақирган жойга бормай туролмадик. Буни кўрган Турдиқоримнинг ранги қум ўчиб қўрққанликдан баҳона қилиб: «Фалон қишлоқда бир оғайни кишим бор эди, шу ерга бориб, Кучардаги уйимдан хабар олдирсам, бирор ҳафта ичида қайтиб келардим», деб мендан рухсат сўради. Қочоқ кишига ҳар ёқлама икки кишидан бир кишининг енгил бўлишини ўйлаб, қорига жавоб бердим. Бу киши кетгандан кейин Обилмироб билан маслаҳатлашиб, ҳар икковимиз жангал йўли билан Хўтанга ўтиб, у ердан Тибет орқали Ҳиндистонга кетмоқчи бўлдик.\nСафар жамолғаси билан бари иқим чиқимни ўзи кўтармоқчи бўлди. Ўзининг айтишича мол дунёси кўп, фарзанди йўқ, қадрдон хотини ўлиб кетган, кейинги хотинидан бола бўлмаган экан. Шунга кўра орқасида қоладиган, қайғургудек кимсаси бўлмагач ва ҳам золим босқинчи ҳукумат томонидан бизга ўхшаш қаттиқ таъқибга тушганликдан безор бўлиб, бошқа бир мамлакатга кетиш нияти бор экан.\nБироқ, ўзи давлат эгаси бўлгани билан ўз еридан чиқмаган, узоқ яқин сафар кўрмагани учун, қандай қиларини билмай турган вақтида бизнинг келиб қолишимиз бунга қулай бўлмиш эди. Ўзига ҳамдардлигимни онглагач, жони кириб, сафар ишини тезлатгани турди.\nТўғроқ жанггали йўлини юрганимизда икки уч кунлик сувсиз чўлни кесиб ўтишга тўғри келар экан, бунга хачирдан бошқа ҳайвон чидаёлмайдир. «Ўзимнинг 10 отга бермайдиган ишонимлик хачирим бордир. Сизга ҳам шунга ўхшаш бир хачир олишим керак. Яна шундоқ ваҳшатлик жанггал, чўл йўлларида кўп сафар қилган, бу йўлнинг ўй чуқурини яхши билган моҳир йўлбошчи билан ҳам уқушиб қўйдим», деб ҳар қанча қизиқтирган бўлса ҳам, нимагадир бу сафарга кўнглим ризолик бермай, кечиктириб турдим. Йўқ эса, сафар жамолғалари ҳар томонлама тўлиқланиб қўлга келтирилмиш эди.\nКўргулук бўлса қаерда ани кўрмай чора йўқ,\nТуз насибанг қайда тушса они тотмай чора йўқ,\nдегандай, ҳар икковимизга ҳам кўргилик вақти келиб қолган экан. Бундан хабаримиз йўқ, биз унга чора излаб юрганимизда туюқсиздан кечаси келиб, Гўнангжуза жаллодлари дўстимиз Обилмиробни қўлга туширмишдур. Ётган жойимиз қишлоқдан четроқда бўлганлиқдан кечаси бўлган бу воқеадан хабар топмаган эканмиз, эрталаб келган Обилмироб инисидан эшитиб, ҳайрон бўлиб турсам, ўзимизга қарашлик яна бир киши: «Вай, ҳожим, уч тўрт кун бўлса ҳам, бу ердан бошқароқ жойга йўткалмасак бўлмайди», деб маслаҳат кўрсатиб, шу дамдаёқ мени яширин йўл билан 10 чақиримча қумлиқ ичидаги бировнинг қўрғонига элтиб қўйди.\nСоқ бўл бек бўл билан кечани шу ерда ўтказиб, ортиқ туришга имконият бўлмагач, эртасигаёқ қайтиб мозорга келдим. Қарасам, ишлар бошқача бўлиб, ҳар хил сўзлар кўпайганини сездим. Шу кечалаб Обилмироб оиласига кўнгил айтгани ва ҳам улардан ўз тўғримда маслаҳат сўрагани бориб эдим, кўришган дўст кишилар бу ердан тезроқ кетишимга маслаҳат бердилар. Шунинг учун Обилмиробнинг қайниси билан бу жойга келганимиздан бери ошнолигимиз бор эди, бу воқеани англаб, аҳвол сўрагани келган экан, бу киши менинг ҳижолатимни кўриб: «Домлаҳожим, кўп хафа бўлманг, шу кечадан қолдирмай сизни Кучарга етказиб, ўз уйимда сақлайман. Бу ишлар бироз жимиққандан кейин маслаҳат билан сиз айтган жойга етказиб қўйишга ҳам яраймиз», деган сўз қилиб эди, анчагина кўнглим кўтарилди.\nШу кеча ваъдалашган жойга миробнинг ўгай ўғли бояги мақтовлик хачир қўшган мапани (Хитой аравасини) келтиргач, чўнг йўлни қолдириб, чўл билан тўхтовсиз юриб тонг отар вақтида манзил жойимизга етиб келдик. Йўл билан, кишиларнинг айтишича, 100 чақиримча юрган ўхшаймиз. Ичкари Хитойдан мапа билан бир кунда 100 чақиримдан ортиқ йўл юрадиган 10 ёмбулик асл хачирлар борлигини эшитган эдим, шу сафаримда ўз кўзим билан кўрдим. Йўл юрганда ғамза билан рақсга тушгандай қулоқларини ўйнатиб, оёқ босгани билинмай елкан кема кетгандек, қамчи урса учгандек, бечора мироб бунга 10 от эмас, ҳар қанча баҳо қўйса ҳам арзир экан деб, Хиндистон сафари ёдимга тушгач, афсусланиб кўнглим бузилмиш эди.\nКечагина бирга юрган жон йўлдошимизни ўғрига олдириб, узун сафарга аталган 10 отлиқ улоғини мен миниб, қочган жойимга қайтишим қайси балони менинг бошимга келтирур экан, деган қайғулик ўй билан белгиланган уйга кириб ўлтирдим. У ёқ бу ёқ кўча кўйга чиқишни қўйиб, чилла ўлтирган кишилардек, тоат ибодатга киришгани турдим.\nМозорда турган кунларимда асли кўна (эски) турпонлик, Кошғар мадрасаларида ўқиган, ўзига яраша илми бор, халқ оғзида «қозиохун» аталмиш Мулланиёз номли бир киши мендан дарс ўқиб юрган эди. Мозор маҳалла одамлари бу воқеа бўлиб биздан ажраганлари учун қайғуришиб, хафаланган эканлар.\nБиз кетиб 10 кунча ўтгандан кейин ҳар қандоқ бўлса ҳам йўқлаб келишимиз керак деб, қирқ эллик сўм пул билан қози охунни бизга юборибдилар. Биз билан кўришиб боргандан сўнг қараса, ҳукумат томонидан ортига тушган киши бўлиши керак: «Қаёққа бординг, пул берган олган кишиларни кўрсат, у билан кимлар алоқа қилган?», деб охуним бечорани қаттиқ қийнаб сўроқ қилган экан, қийновга чидаёлмой жон аччиғида ҳамма сўзни ортиғи билан айтиб берибди. Сўнгра Гўнангжуза хитой жаллодлари мозор маҳаллага келиб, биз билан алоқа боғлаган кишиларни қийин қистовга олиб: «Қани, у одамни топинглар?» деб сиёсат қилса, кўрқишиб турган қишлоқ халқи: «Шу киши бўлади», деб қозини кўрсатибдилар.\nБу воқеадан хабарим йўқ, қози келиб бирор ҳафта ўтгандан сўнг, қўшхонамда ёлғиз қолиб зерикканимдан, бизга яқин маҳаллада кўп йиллардан бери турғун бўлиб қолган бир андижонлик киши бор экан, уни кўришга хумор бўлиб, боғига бордим. У ҳам ўз юртлигини соғинган бўлиши керак, акаука топишгандек қучоқлашиб муҳаббат билан кўришдик. Яна ўз оғайниларимиздан ғулжалик Турсунбой мен билан кўришиб Ғулжага қайтмоқчи экан, у ҳам келиб биз билан ўлтирди. Мана шу орада ўзаро ғимир шивир бўлиб, қулоғимга совуқроқ сўз эшитилиб қолгач, ҳадик олиб ташқарига чиқдим. Икки ёш бола олдимга югурганича келиб: «Сизни излашиб юрибдилар, Гўнангжуза кишилари қўшхонангизга кириб кетди», деб хабар беришиб қолди.


2021 йилда қандай маданий тадбирлар ўтказилади? - Номадлар,Турклар,Қозоқ одатлари ва анъаналари,Қозоғистон табиати\n2021 йилда қандай маданий тадбирлар ўтказилади?\n#Маданият #маданий тадбирлар #Қозоғистон #концерт #кино\nЮбилей кечалари, йирик кўргазмалар, байрам концертлари, кинофестиваллар, ёдда қолувчи спектакллар. Тегишли вазирлик вакиллари айтишича, 2021 йил муҳим воқеаларга бой бўлиши кутилмоқда. Тадбирларнинг кўп қисми мамлакатдаги асосий воқеа – Мустақилликнинг 30 йиллигига бағишланади. Шуни ҳам айтиш керакки, кенг кўламли байрам тадбирлари республика бўйлаб ўтказилади. Жорий йилда буюк қозоқ оқини Жамбил Жабаев ва бошқа республикага танилган арбоблар юбилейига бағишланган анжуман, кўргазма ва концертлар ташкил қилинади.\nҒАНИ МУРАТОВ, ҚОЗОҒИСТОН РЕСПУБЛИКАСИ МАДАНИЯТ ВА СПОРТ ВАЗИРЛИГИ МАДАНИЯТ ВА САНЪАТ ДЕПАРТАМЕНТИ ДИРЕКТОР ЎРИНБОСАРИ:\n- Абай йили катта муваффақият билан нишонланганини ҳисобга олган ҳолда буюк шоир Жамбил Жабаев юбилейини ҳам муносиб даражада ўтказишни режалаштиряпмиз. Асосий таниқли шахслардан ташқари жорий йилда яна бир қатор таниқли жамоат, маданият ва давлат арбоблари туғилган саналар нишонланади. Масалан, бастакор Қапан Мусин жорий йилда 100 ёшга тўлади. Бундан ташқари, мусиқа соҳасида Сиздиқ Мухамеджанов, Мухан Тўлебаев, Латиф Ҳамидий, Ахмед Жубанов каби кўплаб арбобларимиз бор. Уларнинг юбилейлари нишонланади, шу муносабат билан маълум бир режалар қабул қилинади ва рўёбга чиқарилади.\n2021 йил юртимиз кино соҳасини ривожлантиришда ҳам аҳамиятли давр бўлади. Давлат раҳбари топшириғини рўёбга чиқариш доирасида мамлакат бош киностудиясини модернизациялаш мўлжалланган. «Казахфильм» энг замонавий ускуна ва техника билан жиҳозланади. Бундан ташқари, жаҳон музейлари бўйлаб Олтин одам саёҳати давом этяпти. Эслатамиз, Қозоғистоннинг ноёб лойиҳаси хорижлик томошабинларда кенг қизиқиш уйғотди.\nҚозоғистонда кўпроқ тарихий кинолар суратга олинади\n«Астана Опера» артистлари нуфузли танлов ва фестиваллар ғолиби


“Сиз Жазоирни биласизми?” – Тошкентда ўтказилган маърифий тадбир икки муҳим санага бағишланди - www.ziyouz.uz\nБош саҳифа Янгиликлар“Сиз Жазоирни биласизми?” – Тошкентда ўтказилган маърифий тадбир икки муҳим санага бағишланди\n17 май куни Ўзбекистон давлат жаҳон тиллари университетида “Сиз Жазоирни биласизми?” танловининг якуний тақдирлаш маросими бўлиб ўтди. Ушбу танлов Жазоир халқ демократик республикаси мустақиллигининг 60 йиллиги ҳамда Ўзбекистон ва Жазоир ўртасида дипломатик муносабатлар ўрнатилганининг 30 йиллиги доирасида ташкил этилди.\nТанлов иштирокчилари Жазоирнинг тарихи, сиёсати, географияси, спорти ҳамда икки мамлакат ҳамкорлигига доир саволларга жавоб бердилар. Ғолибларни Жазоирнинг Ўзбекистондаги фавқулодда ва мухтор элчиси Носир Бушерит раислигидаги ҳакамлар ҳайъати аниқлади. Танлов ғолибларига элчихона томонидан қимматбаҳо совғалар топширилди.\nТадбир доирасида Жазоир элчиси Носир Бушерит қаламига мансуб “Жазоирлик боланинг аччиқ қисмати” деб номланган китобнинг тақдимоти ҳам бўлиб ўтди. Муаллиф ЎзДЖТУ кутубхонасига ушбу китобдан 30 дона совға қилди. Француз тилида ёзилган ҳамда ўзбекчага ўгирилган мазкур китоб Жазоир халқининг ҳуррият ва озодлик йўлидаги мардонавор курашига бағишланган.\nҚайд этиш жоизки, икки муҳим санага бағишланган тадбирлар туркуми доирасида элчи Носир Бушерит ҳамда ЎзДЖТУ ректори Улуғбек Азизов томонидан “Жазоирнинг қадимий ва замонавий архитектураси” деб номланган фотокўргазма ҳам очиб берилди. Кўргазмада Жазоирнинг тарихий ва замонавий меъморчилик анъаналари, бетакрор обидалар билан танишиш мумкин.\nФурсатдан фойдаланиб, Жазоир элчиси Носир Бушеритдан тадбир хусусидаги фикрини сўрадик.\n“5 июль куни Жазоир мустақиллигининг 60 йиллиги нишонланади. Бундан ташқари, яқинда Жазоир ва Ўзбекистон ўртасида дипломатик муносабатлар ўрнатилганига 30 йил тўлади. Бугун ушбу икки муҳим санани биргаликда нишонламоқдамиз. Бу борада давлатларимиз парламент ва ҳукуматлари ўртасида тадбирлар ўтказиш имкониятлари кўриб чиқилмоқда. Бугунги маънавий-маърифий тадбиримиз ҳам икки томонлама робиталарни ривожлантиришга катта ҳисса қўшади деган умиддаман”, – дейди элчи.\nДипломатнинг маълум қилишича, “Жазоирнинг қадимий ва замонавий архитектураси” деб номланган фотокўргазма расман июнь ойида очилади ва унда дипломатик корпус вакиллари, ҳукумат аъзолари, маданият ва санъат намояндалари қатнашиши кутилмоқда. Бундан ташқари, муҳим сана доирасида Ўзбекистонда Жазоир киноси кунлари ўтказилиши, университетларда маърузалар ташкил этилиши ҳам кўзда тутилган.\nЖазоирдаги юқори рейтингга эга олий таълим муассасалари билан ҳамкорлик имкониятлари ўрганилмоқда. 11.03.2022\n← Аввалги Аввалги Қозоғистон элчиси мамлакатдаги янги сиёсий ислоҳотлар моҳиятини тушунтирди\nКейинги → Кейинги: Илғор Фаҳмий (1975)


Прицепдан ағдарилган пахта орасидаги қум қолинган қоплар\nТопширилаётган пахта вазнини кўпайтириб кўрсатиш учун ўйлаб топилган бу усул туман ҳокими томонидан мажбуран жорий қилингани иддао қилинмоқда.\nБўз туман ҳокимлиги Озодликнинг бу ҳолат юзасидан сўровини жавобсиз қолдирди.\nБу воқеага бевосита гувоҳ бўлган, аммо хавфсизлик нуқтаи назаридан исми сир қолишини сўраган Бўз туманидаги “Ҳавас” пахта қабул қилиш пункти ходимларидан бирининг Озодликка айтишича, бир ҳафтадан буён пунктга топширилаётган пахта орасида қум солинган қоплар топилмоқда:\n“Бу ҳолатни биз раҳбарларимизга кўрсатдик, лекин улар бизга “жим, ишларингни қилаверинглар, аралашманглар”, деб айтишди. Раҳбарларимиздан бирининг айтишича, бу туман ҳокимининг буйруғи экан, вилоят ҳокимидан гап эшитмаслик ва пахта тоннасини кўп кўрсатиш учун қилинаётган иш экан. Бу ишдан қабул пунктидаги милиция ходимлари ва бошқа текширувчиларнинг ҳам хабари бор”, деди ходимлардан бири.\nОзодлик шу пунктда ишлаётган бошқа бир ишчи билан ҳам исми ошкор қилинмаслик шарти билан гаплашди.\nБу ишчи Озодликка прицепдан ағдарилган пахта орасида қум солинган қоплар борлиги акс этган фотони Озодликка исбот сифатида тақдим қилди.\n“Даҳшатли ишлар бўляпти, ака. Ҳар бир прицепда пахта орасида 2 қопдан 15 қопгача қум келяпти. Завод директорига айтсак, заводга қум ҳам керак, деб айтади. Пункт раҳбарлари эса , бир бало бўлса мен нима қиламан деб, бошини чангаллаб юрибди. Илгари қўшиб ёзиш бўларди, лекин тарозидан шунча тонна ўтган деб, ҳисобот бериш учун шундай қилишяпти. Кеча иккита прицеп таққан трактор, бир марта пахтасини тортиб ўтказгандан кейин пахтани тўкмасдан, яна ташқарига бир чиқиб, қайтадан тарозидан ўтди. Приписка бўляпти”, дейди ишчи.\nУнинг айтишича, пахта тозалигини текширадиган вакилларга ҳам қаттиқ босим ўтказилгани сабабли улар, ўзларини кўрмаганга олишяпти:\n“Гапнинг очиғи, орган ходимлари аралашмай қўйди. Уларга ҳам ишинг бўлмасин, деб нажим қилишяпти экан. Пахта мавсуми бошланганда бундай бўлмаётган эди. Инспекциядан қўйилган Шуҳратбек дегани, пожарнийдан Илҳомжон дегани пахтанинг орасидан бир сиқим тупроқ топиб олса, дарров хабар бериб, чора кўраётган эди. Ҳозир буларнинг ҳам иши бўлмай қолди, пахта келса ташқарига чиқиб кўчада туришади”, дейди исми сир сақланишини сўраган ишчилардан бири.\nБўз туман пахта тозалаш заводи қошидаги пахта қабул қилиш пунктининг исми сир қолишини сўраган мулозими ҳам прицеплар қум солинган қоплар билан келаётганини айтди:\n“Пунктга келиб кўрсангиз, ўзингиз гувоҳ бўласиз. Ҳамма ёқ қум бўлиб кетган. Ҳоким ва милиция бошлиғига ҳеч ким эътироз билдиролмаяпти. Бу ишнинг пачаваси эртага чиқади. Лекин, айбдорлар пахта пункти мудирлари бўлиб қолади. Ҳоким билан милиция бошлиғи сувдан қуруқ чиқади. Чунки уларнинг буйруқлари оғзаки, қоғозда эмас”, дейди мулозимлардан бири.\nОзодлик пахта пунктларида бўлаётган бу ҳолатга изоҳ олиш мақсадида Бўз тумани ҳокими ёрдамчиси Ҳумоюн Содиқжонов билан боғланди.\nҲоким ёрдамчиси бу ҳолатдан хабари йўқлигини айтар экан, туман ҳокими Иномжон Мамадалиев билан боғланиб, ундан изоҳ олишини ва 15 минутдан сўнг қайтиб қўнғироқ қилишимизни сўради.\nАммо, Озодликнинг кейинги қўнғироқларига ҳоким ёрдамчиси жавоб бермади.\nЎзбекистонда пахта режасини приписка қилиш собиқ иттифоқ даврида ҳам кузатилган эди.\nЎзбекистондаги барча пахта заводларида пахтани тортиш учун электрон тарозилар ҳамда хом ашё сифатини баҳоловчи ускуналар мажмуи ўрнатилгани, тарозилар ва сифат ўлчагичларда акс этадиган маълумотлар мамлакат бўйлаб ягона мониторинг базасига йиғилажаги тўғрисида Озодликка “Ўзпахтасаноатэкспорт” холдинг компанияси мулозими ўтган йили билдирган эди.


Ҳамюртимиз дунёнинг энг нуфузли сартарошлик танловида ғолиб бўлди\nСана: 28 Февраль 2017 Курилди: 655 Изоҳ: 0\nРоссиянинг Санкт-Петербургида февралда ўтказилган, Дўстлик кубоги учун сартарошлик санъати, нейл-дизайн ва декоратив косметика бўйича жаҳон чемпионатини ўз ичига олувчи "Невские берега" гўзаллик фестивали Zumi Yu гўзаллик студиясини тақдим қилувчи (Самарқанд) самарқандлик моҳир сартарош Фариддун Бурхоновнинг ғалабаси билан якунланди.\nФариддун 11 та мумкин бўлган сартарошлик танловидан 8 тасида иштирок этиб, энг кўп балл тўплаган ҳолда фестиваль Гран-присини қўлга киритди.\n"Мен "Невские берега" гран-присини учинчи бор ютишга ҳаракат қилиб келаман. Аввалги иккита уринишим бесамар кетганди ва мана ниҳоят, бутун дунё стилистларининг бош сартарошлик кубоги менинг қўлларимда!", деб ўз қувончи билан бўлишмоқда йигит.\nФариддун бу ғалабага эришиш йўлида энг мураккаби нима бўлгани ҳақидаги саволга, у бу танловда учинчи бор иштирок этиб, шундай тажрибага эга бўлганки, унга энди ҳеч нарса мураккаб туюлмаслигини айтган. Фариддун яратган соч турмакларини кўриб тасанно айтмай қолмайсан. Мураккаб ҳолда ўрилган сочлар, замонавий турмакнинг аниқ техник ижроси кишини лол қолдиради. Ва бу барча гўзалликни қисқа вақт ичида яратиш керак: танлов тугаши ҳақида сигнал чалиниши биланоқ сартарош ишини тугатиб, қўлларини юқорига кўтариши лозим. Сигналдан кейин ҳеч нимани ўзгартиришга рухсат берилмайди. Фариддун қайчи, фен, лак ва шпилькалар билан амалга оширадиган ҳаракатлари энг кам вақт олиши учун 4 ой давомида машқ қилган.\n"Невские берега" жамғармаси президенти Дмитрий Ершов фестиваль ва чемпионат натижаларига изоҳ бераркан, танлов ғолиби дипломи ва ҳаттоки бу танловнинг ўзида иштирок этганликнинг ўзи бутун дунёда сартарошлик соҳасида юқори баҳоланишини таъкидлаб ўтган.\nТанловда рақобат жуда кучли бўлган, чунки ушбу танлов дунё миқёсидаги сартарошлар, нейл-дизайнерлар, визажистлар ва стилистларнинг энг нуфузли танловларидан бири ҳсобланади. У жиддий тайёргарлик ва юқори маҳоратни талаб қилади.\nБу йилги чемпионатда Ўзбекистон, Украина, Беларусь, Қозоғистон, Молдова, Болтиқ давлатлари, Венгрия, Германия, Италия, Финляндия, Исроил ва бошқа кўплаб давлатлардан 1500 дан кўпроқ иштирокчи қатнашди. Улар сартарошлик, нейл-дизайн, визаж, косметология, макияж, боди-арт бўйича 50 дан кўпроқ танловларда ўз маҳоратлари билан беллашишди. Фестивалнинг мукофот жамғармаси 100 минг евродан кўпроқни ташкил қилган.\nКалит сўзлар: ҳолда, қилган, юқори, фестиваль, фариддун, учинчи, танловда, танлов, сартарошлик, присини, невские берегаquot, невские, мураккаб, кўпроқ, иштирок, жамғармаси, бутун, бўлган, билан, берегаquot


Британиялик спортчи Ла-Манш бўғозида 16 соат давомида сузгач ҳалок бўлди » Ўзбекистон янгиликлари – Zamin.uz\n29 август 2016, 12:21\nБританиялик спортчи Ник Томас Ла-Манш бўғозини ёлғиз сузиб ўтишга ҳаракат қилиб, ҳалок бўлди. Уни Франция қирғоқларидан 10 миль масофада (16 километрга яқин) ҳушсиз ҳолатда топишган. Бу ҳақда "Кун" нашри хабар тарқатмоқда.\nТомас 27 август куни тонгида Буюк Британиядаги Дувр портидан сузишга чиққанди. Тахмин қилинигишча, у стартдан 16 соат ўтиб қийнала бошлаган ва ҳушидан кетган. Томас касалхонага келтирилган, аммо унинг ҳаётини сақлаб қолишнинг иложи бўлмаган.\nУнинг ўлими ҳақидаги хабар Буюк Британия ТИВ томонидан тасдиқланган.\nШунингдек, Франция ташқи ишлар вазирлиги британиялик спортчининг оиласига ёрдам беришга тайёрлигини маълум қилган.\nShropshire Star нашри ёзишича, Томас 45 ёшда эди, у қурилиш компаниясида ишлаган. Шунингдек, триатлон бўйича мусобақаларда иштирок этган. Томас Ла-Маншдан 2014 йилда ҳам сузиб ўтган эди. Бўғознинг узунлиги 540 километрни ташкил қилади.\nЯнгиликлар » Жамият » Британиялик спортчи Ла-Манш бўғозида 16 соат давомида сузгач ҳалок бўлди\n14:38 Видео: журналист қизни қучоқлаб ўпган спортчи мусобақадан четлатилди\n16:22 Америкалик аёл дугонасига лотерея ўйнашни ўргатаётганида 1 млн доллар ютиб олди\n11:51 Буюк Британиялик министр ислом динини қабул қилиб, ҳаж амалини адо этди\n12:15 Ҳақиқий эчки


Ҳукумат раҳбари Туркистоннинг тараққиёт режаси билан танишди\nҚР Бош Вазири Бақитжан Сағинтаев ва ҚР Президенти маъмурияти раҳбари Адилбек Жақсибеков хизмат сафари билан Туркистон шаҳрига борди.\nТуркистон вилояти раҳбари Жансейит Туймебаев уларни шаҳарнинг минтақа маркази сифатидаги тараққиёт режаси билан таништирди. Чунончи, янги маъмурий-тадбиркорлик марказни ривожлантириш лойиҳаси, қурилиш инфратузилмаларини янада жонлантириш ишлари муҳокама қилинди.\n– Туркистон шаҳрининг шимолий қисмидан янги шаҳарча барпо этиш учун 670 гектар ер ажратилди. Унда маъмурий-тадбиркорлик марказининг умумий ҳудуди 170 гектар майдонни ташкил этади. Унинг 300 гектарига кўп қаватли уй-жойлар қурилиб, шаҳарчада 65 мингга яқин киши истиқомат қилади. Унда вилоят ҳокимлиги, ҳудудий маҳкамалар, ҳуқуқни ҳимоя қилиш органларининг куч тузилмалари, Маданият уйлари, кўргазма марказлари, мактаб, хиёбон, истироҳат боғлари барпо этилади, – деди минтақа раҳбари.\nШу билан бирга, Ж. Туймебаев “Кўҳна Туркистон” тарихий қисмини янгилаш лойиҳасининг ғоявий моҳиятига тўхталди. Шунингдек, туркийзабон мамлакатлар томонидан сармоя жалб этиш масаласи билан қатор маҳаллий ёки хорижий сармоядорларни жалб этиш масалалари ҳам тилга олинди.\nС. ШАРИФБОЕВА, 2018-06-23, 21:48 352


Муҳаммад Солиҳнинг ғалабаси « Ўзбекистон Халқ Ҳаракати\nМуҳаммад Солиҳнинг ғалабаси\n07 July 2019 - 14:13\nКуни кеча Францияда яшаётган Мўътабар Тожибоева деган хотин тарқатган Муҳаммад Солиҳнинг овози ёзилган видео ҳақида ўз фикримни билдирмоқчиман. Сайтингизда чиқарасиз деган умиддаман.\nМен бу аудионинг қандай қилиб М. Тожибоева қўлига тушиб қолгани ҳақида гапирмоқчи эмасман. Чунки ҳар қандай фикр эгаси буни билиб турибди.\nЭнди нега бу аудио ёзувнинг айнан ҳозир тарқатилганига келсак соғлом ақл эгаси иккита мантиқий хулоса қилиши мумкин.\nБиринчиси, Ўзбекистоннинг олий раҳбариятида Муҳаммад Солиҳнинг ватанга қайтиши масаласи қайта кўрилган бўлиши мумкин. Муҳаммад Солиҳнинг қайтиши Ўзбекистоннинг халқаро миқёсдаги обрўсига ижобий таъсир қилиши мумкинлиги борасидаги умумий қарашнинг устунлиги Ўзбекистон Давлат Хавфсизлик Хизматининг шинам хоналарида ўтирган КГБчи чекистларнинг ҳаловатини қочириб қўйган кўринади. Бунинг эса учта сабаби бор:\nБу инсоннинг қайтиши Ўзбекистонда мухолиф ҳаракатнинг жонланишини англатади. Айни пайтда собиқ МХХ тухматлари билан қамалиб кетган сиёсий ва диний маҳкумларнинг озодлиги ва оқланиши учун амалий ҳаракатларнинг бошланиб кетишини билдиради. Бу эса ўз навбатида минглаб бегуноҳ инсоннинг умрига зомин бўлган собиқ МХХ (ҳозирги ДХХ) мулозимларининг жиноий жавобгарликка тортилиши дегани.\nДХХ мамлакатда тинчлик ва барқарорликни сақлаш баҳонаси билан йўқ жойдан душман яратиб келмоқда. Бугунга қадар ДХХ яратган энг катта душман бу Эрк Партияси лидери Муҳаммад Солиҳдир. Ҳатто бу инсоннинг номи ДХХ учун ИШИДдан ҳам даҳшатлироқ. Чунки мамлакатда ИШИД каби радикал гуруҳлар аҳолининг аксарияти томонидан дастакланмайди. Аммо демократик бир мухолиф лидер эса тез орада халқнинг каттагина қисмини ортидан эргаштира олиши мумкин. Чунки 27 йиллик зулмдан эзилиб кетган халқимиз эркинлик истайди.\nМуҳаммад Солиҳ номига қарши сохта кураш сценарийси учун ДХХ давлат бюджетидан жуда катта миқдорда пул олади. Яъни Муҳаммад Солиҳга қарши кураш ўйини аслида ДХХ учун жуда катта ноқонуний даромад манбаи. Мухолифат лидерининг қайтиши эса уларнинг мана шу ноқонуний бизнесдан маҳрум қилади. Шу сабабли ҳам чекистларнинг айнан мухолифат билан ишлайдиган бошқармалари Муҳаммад Солиҳнинг қайтишига тиш тирноғи билан қарши турадилар.\nКўриниб турганидек Муҳаммад Солиҳнинг ватанга қайтиш масаласидан саросимага тушиб қолган ДХХ нинг айрим бузғунчи мулозимлари ҳар қандай қабиҳлик билан бўлса ҳам бунга йўл қўймасликка интилмоқда. Бу йўлда уларга ўз обрўсини аллақачон тўкиб бўлган М. Тожибоева каби шаллақи хотиннинг Муҳаммад Солиҳга қарши телбаларча душманлиги жуда қўл келган кўринади. Аудиоёзувнинг тарқатилиши борасидаги биринчи мантиқий хулоса шудир.\nИккинчи мантиқий хулоса ДХХнинг Гвардейский подвалида ноқонуний тутқунликда қолаётган журналист Саид Абдулазиз Юсупов иши билан боғлиқ. Саид Абдулазиз Юсуповнинг Муҳаммад Солиҳ билан алоқаси туфайли қамоққа ташлангани бугун ҳеч кимга сир эмас. Фирибгарлик, катта миқдорда пул олиш каби ДХХнинг примитив бир шаклда уйдирган эртакларига виждони бор ҳеч ким ишонмайди. ДХХ С.Юсуповнинг ишида тайинли айблов хулосаси чиқара олмаган бўлиши мумкин. Шу сабаб унинг судда исботланмаган ноҳақ туҳматлар билан қамаб юбориш анча жиддий кечиши мумкин. Муҳаммад Солиҳдан давлат тўнтариши қилишга урунган жиноятчи ясаб С.Юсуповнинг унга шерик қилиб қўйиш эса ДХХ назарида анча мантиқли туюлган бўлиши мумкин. Акси ҳолда журналист Бобомурод Абдуллаев ишидаги йирик мағлубиятдан сўнг С.Юсупов иши ДХХчиларга анча қимматга тушиши мумкин. Мана шу сабаб ҳам ДХХдаги бир тўда бузғунчи шахсларни навбатдаги қабиҳликка қўл уришга мажбур қилгани эҳтимоли юқоридир.\nУшбу хулосалардан сўзнг сўзни айтадиган бўлсак юқоридаги ҳар иккала ҳолат ҳам Муҳаммад Солиҳ обрўсининг ортишига хизмат қилиши тайин. Унинг устида ўша аудиоёзувларни диққат билан тинглаган одам суҳбатнинг ҳеч қандай давлат тўнтариши эмас балки мухолифатнинг ватанга қайтиши ва сайловларда қатнашиши каби мавзуларда эканини бемалол англаб етади. Видео сарлавҳасига “Салай Мадаминов давлат тўнтариши режалари ҳақида сўзлайди!” деб ном қўйиши эса провакация муаллифларининг тубан ва қабиҳ ниятини фош қилиб қўйган.\nЎзбек халқи бугун кечагидан фарқли ўйлайди, тафаккур қилади. Халқни ахмоқ қиламиз деган бузғунчи тўдалар эса қаттиқ адашади. Провакаторлар яна ютқазишди. Бу сафар ҳам Муҳаммад Солиҳ обрўсига обрў қўшилди.\nФарғона вилояти, Марғилон шаҳри\nЎХҲ электрон почтасига келган мактуб


Новосибирск областида ЙТҲ қурбонлари орасида Ўзбекистон фуқаролари ҳам бор\n19 Авг 2019 1509\nНовосибирск областининг Карасукск районида микроавтобус билан содир бўлган йўл-транспорт ҳодисаси натижасида бир киши ҳалок бўлган ва тўққиз киши жароҳат олган. Бу ҳақда ТАСС Карасук тумани Ягона навбатчилик-диспетчерлик хизмати (ЯНДХ)га асосланиб хабар қилди.\nЎлган фуқаронинг Арманистонлик экани айтилмоқда. Жароҳат олган тўққиз киши орасида жумладан, Қирғизистон ва Ўзбекистон фуқаролари ҳам бор.\nНовосибирск области ИИВ ББ матбуот хизмати маълумотига кўра, якшанба куни Новосибирскдан Карасукскка йўл олган микроавтобус ҳайдовчиси уни бошқара олмай қолиши натижасида транспорт воситаси йўл четидаги ариққа тушиб, думалаб кетган. Ҳодиса К17Р трассасининг 474-километрида содир бўлган. Натижада ҳайдовчи ва саккиз йўловчи жароҳатланди, бир йўловчи тез ёрдам машинасида вафот этди.


Ижтимоий соҳада муҳим халқаро анжуман — Ishonch Gazetasi\nЎзбекистон касаба уюшмалари Федерацияси ташаббусига кўра ташкил этилган ушбу анжуманни ўтказиш ғояси Халқаро меҳнат ташкилоти, Халқаро касаба уюшмалари конфедерацияси, Умумевропа касаба уюшмалари ҳудудий кенгаши, Халқаро иш берувчилар ташкилоти томонидан қўллаб-қувватланди ва унинг ишида ушбу нуфузли халқаро ташкилотлар ҳамда дунёнинг 30 тадан ортиқ мамлакатидан келган касаба уюшмалари марказлари раҳбарлари, шунингдек, жаҳон миқёсида эътироф этилган хорижий экспертлар қатнашмоқда.\nБундан ташқари, анжуманда Ўзбекистонда фаолият юритаётган дипломатик корпус ва халқаро ташкилотларнинг мамлакатимиздаги вакиллари ҳамда ҳамкор ташкилотлар — вазирлик, идора ва муассасалар, парламент аъзолари, суд ва ҳуқуқни муҳофаза қилиш органлари, илмий муассасалар ҳамда фуқаролик жамияти институтлари раҳбарлари, маҳаллий ва хорижий ОАВ вакиллари ҳам иштирок этмоқда.\nКонференция Ўзбекистон касаба уюшмалари Федерацияси раиси Қудратилла Рафиқовнинг табрик сўзи, «Ҳаракатлар стратегияси ва кучли ижтимоий сиёсат: халқаро амалиёт ва Ўзбекистон тажрибаси» мавзусидаги маърузаси билан бошланди.\nТаъкидлаб ўтилдики, Тошкент конференциясининг асосий мақсади 2021 йилгача бўлган даврда мамлакатимизни ривожлантиришнинг бешта устувор йўналиши бўйича Ҳаракатлар стратегияси доирасида давлат органлари, касаба уюшма ташкилотлари, фуқаролик жамиятининг турли институтлари билан изчил ҳамкорликда Ўзбекистонда эришилган кучли ижтимоий сиёсат натижаларини халқаро жамоатчиликка етказишдан иборат.\n— Алоҳида фахр-ифтихор билан сизларга шуни етказишни истардимки, бугун Ўзбекистон халқи давлатимиз раҳбари Шавкат Мирзиёевнинг ташаббуси ва бевосита раҳнамолигида кенг кўламли ислоҳотларни кўтаринки кайфият ва эртанги кунга ишонч руҳида амалга оширмоқда, — деди Қудратилла Рафиқов. — Тарих мезонларига кўра ўта қисқа фурсат — бор-йўғи 20 ой ичида қарийб 33 миллион нафар аҳолининг ҳаёти ва кайфияти сезиларли даражада ўзгарди. Чунки ижобий жараёнлар ҳар куни ва ҳар қадамда ўзини намоён қилмоқда.\nМаърузада мамлакатимизда ижтимоий соҳада амалга оширилаётган кенг кўламли ислоҳотлар бўйича муфассал ахборот берилди.\nКонференция кун тартибига кўра навбатдаги маъруза учун сўз Халқаро Меҳнат ташкилотининг меҳнаткашлар манфаатлари бўйича бюроси(ACTRAV) директори Мария Хелена Андрега берилди.\nШуни таъкидлаш лозимки, ратификация қилинган Ўзбекистон ХМТнинг бир қатор конвенцияларини ратификация қилиш билан бирга, уларда кўзда тутилган талаб ва қоидаларга ҳам оғишмай амал қилиб келмоқда. Маърузачи мамлакатимиз томонидан эътироф этилган ҳужжатлар талабларига риоя этилиши борасидаги эришилган натижалардан қониқиш ҳосил қилинаётганига алоҳида урғу берди. Хусусан, Ўзбекистон Президентининг БМТ минбаридан бу борада айтган тарихий сўзларини эслади ва мазкур анжуманда кўриб чиқилиши режалаштирилган мавзуларнинг ҳаётий аҳамият касб этишига ҳам ишонч билдирди. У Ўзбекистонда амалга оширилаётган кучли ижтимоий сиёсатга тўхталар экан, бу сиёсат кўплаб чет мамлакатлар учун ўзига хос тажриба манбаи бўлиши мумкинлигини эътироф этди.\nХалқаро Меҳнат ташкилоти Бош директори Гай Райдер конференция иштирокчиларига ўзининг видеомурожаатини йўллади.\nШу ўринда айтиб ўтиш жоизки, ХМТнинг ўнинчи Бош директори халқаро даражадаги меҳнат соҳасида деярли ўттиз йиллик тажрибага эга. Унинг раҳбарлигида кейинги йилларда Ўзбекистон ва Халқаро меҳнат ташкилоти ўртасидаги ўзаро муносабатлар кучайиб бормоқда. Кези келганда таъкидлаш лозимки, Ўзбекистон касаба уюшмалари Федерацияси Кенгаши, Бандлик ва меҳнат муносабатлари вазирлиги, Савдо-саноат палатаси ҳамда ХМТнинг Москва бюроси мутасаддилари ўртасида муносиб меҳнат бўйича Дастурни ўзида мужассам этган ўзаро ҳамкорлик Меморандуми имзоланди.\nГай Райдер ўз табрикномасида мамлакатимизда меҳнат соҳасида амалга оширилаётган ислоҳотлар янги муносиб иш ўринлари яратиш ва аҳолининг барқарор бандлигини таъминлаш, ривожланган ва мутаносиб меҳнат бозори инфратузилмасини шакллантириш, ишсизлик даражасини қисқартириш, аҳолига меҳнат ва тадбиркорлик фаоллигини тўлалигича рўёбга чиқариш учун қулай шарт-шароит яратиш борасидаги ишларни алоҳида таъкидлаб ўтди.\nҲаракатлар дастури қай тарзда амалга оширилади? «Ривожланиш стратегияси» маркази ижрочи директори Акмал Бурхоновнинг маърузаси ана шу масалага бағишланди.\nАйни пайтда «Ривожланиш стратегияси» маркази ўз фаолиятини бир қатор йўналишларда олиб бормоқда. Турли анжуманлар, жамоатчилик муҳокамаси ва ижтимоий сўровлар ўтказиш йўли билан давлат ва аҳоли ўртасида очиқ мулоқотларга имкон яратиб берилмоқда. Давлат дастурида белгиланган ислоҳотларни рўёбга чиқаришга кўмаклашиш мақсадида Марказ халқаро ва хорижий ташкилотлар, илмий-тадқиқот, ахборот-таҳлил ва маърифий муассасалар билан фаол ҳамкорлик қилмоқда.\nХалқаро конференцияда Халқаро меҳнат бюроси (ХМТ) Бош директорининг махсус маслаҳатчиси Кари Тапиоланинг маърузаси кўпчиликда катта таассурот қолдирди.\n— Уч томонлама ҳамкорлик музокаралар олиб бориш ва халқаро меҳнат нормаларини қўллашнинг асосий воситасидир, — деди маърузачи. — Биз ҳозирда иш ҳақи ёки иш вақтини ташкил этишнинг аниқ-равшан даражасини қарор топтиришимиз зарур. Ана шунда улар ёрдамида ходимлар ва иш берувчилар ўзларининг иш ўринлари, тармоқлари ва мамлакат учун энг яхши кўрсаткичларга эришиш имконини берадиган шарт-шароитлар ҳақида музокара олиб бориш имконига эга бўлиши мумкин.\nОлий Мажлис Қонунчилик палатасининг Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси раиси, академик Акмал Саидовнинг «Халқаро меҳнат меъёрларини Ўзбекистон миллий қонунчилигига имплементация қилиш: ҳозирги ҳолат ва имкониятлар» мавзусида чиқиши ҳам барча иштирокчиларнинг қизиқишига сабаб бўлди.\nМаърузачи таъкидлаганидек, кейинги пайтларда Ўзбекистонда аҳоли бандлигини таъминлаш бўйича қўшимча ҳуқуқий чоралар кўрилмоқда. Бандликни таъминлаш ва меҳнат муносабатлари бўйича қонунчилик базаси узлуксиз такомиллаштириб бориляпти.\n— Ўзбекистонда ходимларнинг жинсига қараб иш ҳақларини белгилаш қоидаси йўқ. Гендер тенглик масалаларини тартибга солиш учун Меҳнат кодексига алоҳида 9-боб киритилган. Мазкур кодексга кўра меҳнатга ҳақ тўлаш миқдорлари ходим ва иш берувчи ўртасидаги келишувга асосан белгиланади. Меҳнатга ҳақ тўлаш миқдори қонунчиликда кўрсатилган энг кам ойлик иш ҳақи миқдоридан кам бўлиши мумкин эмас ва унинг ҳеч бир юқори чегараси белгиланмайди, — деди Акмал Саидов.\nКонференция доирасида «Ўзбекистонни ривожлантиришнинг бешта устувор йўналиши бўйича Ҳаракатлар стратегияси давлатнинг мажмуавий сиёсати мисоли сифатида» мавзусидаги маъруза билан номдор норвег иқтисодчиси, эксперт, Таллин техника университети профессори Эрик Райнерт чиқиш қилди.\nТаъкидлаб ўтиш керакки, Эрик Райнерт нафақат жаҳонга машҳур нотиқ ва жамоат арбоби, балки қўлма-қўл ўқилган «Бой мамлакатлар қандай бой бўлишди ва нега камбағал давлатлар камбағаллигича қолмоқда» номли илмий оммабоп китоб муаллифи ҳамдир. Мазкур асарда муаллиф ривожланган мамлакатлар давлатнинг аралашуви, ишлаб чиқарувчиларнинг ҳар томонлама ҳимоя қилиниши ва стратегик инвестицияларнинг уйғунлиги таъминлангани туфайли бой бўлганини қайд этган. Унинг фикрича, айнан шундай сиёсат уйғониш давридаги Италиядан тортиб бугунги Жануби-Шарқий Осиё мамлакатлари тараққиётига ҳам асос бўлиб хизмат қилди.\nЭрик Райнерт ўз чиқишида замонавий иқтисодчилар эркин савдонинг муҳимлигини қатъий ҳимоя қилиб, қайд этилган масалаларни назардан четда қолдиради, деган фикрни илгари сурди. Олим мазкур ҳолатга Европа қитъасининг ишлаб чиқаришни давлат томонидан қўллаб-қувватлаш сиёсати анъаналарига асосланган бир тараф, илмий жамоатчилик ва эркин савдога асосланувчи англо-американча ёндашувни ёқловчи иккинчи тараф ўртасидаги келишмовчилик сабаб деб изоҳлайди.\nҒарбнинг аввалги ва ҳозирги иқтисодий тизимлари мисолида мутахассис Ўзбекистон Республикаси Президенти ташаббусига кўра қабул қилинган Ҳаракатлар стратегиясининг самарадорлигини изоҳлаб берди. Шунингдек, иқтисодиётни янада ривожлантиришга оид муҳим тавсиялар ва таклифлар билдирди.\nМаълум сабабларга кўра, Халқаро касаба уюшмалари конфедерацияси Бош котиби Шаран Барроу конференция ишида иштирок эта олмаган бўлса-да, иштирокчиларга ўз табрик сўзи ва тилакларини билдирди.\n— Ишингизда кузатилиши кутилаётган жуда қизиқарли мунозаралар билан сизларни чин қалбдан табриклайман, — деди у видеомурожаатида. — Биз Ўзбекистон ХМТнинг 87-конвенциясини ратификация қилганидан жуда мамнунмиз. Сиз билан бирга ишлашни, касаба уюшмаларини ривожлантиришни, сизлар бугун катта эътибор бераётган иш ҳақи, ижтимоий ҳимоя каби масалалар юзасидан ҳамкорликда фаолият юритишни хоҳлаймиз.\n«Биз глобал иш ҳақи лойиҳаси устида иш олиб боряпмиз. Дунё иш ҳақининг кўтарилиши, универсал ижтимоий ҳимоя меъёрлари қабул қилинишига муҳтож. Одамларга хавфсиз иш ўринлари, адолатли иш ҳақи, жамоавий музокаралар олиб бориш ҳуқуқи, энг кам иш ҳақининг белгиланган миқдорлари, умумижтимоий ҳимоя, ишсизликдан кафолатлар, пенсиялар, болалар ҳимояси, оналикни муҳофаза қилиш, мактаб таълими, соғлиқни сақлаш тизими керак. Бу жараёнлар ҳаётий эҳтиёждир. Инсонларга улар учун зарур бўлган ҳавфсизликни таъминлаш, келажакни кафолатлаш шарт. Сизларнинг бугун айнан шу масалалар бўйича бош қотираётганингиз ғоятда қувонарли».\nШунингдек, конференция ишида Ўзбекистон Республикаси Бош вазири ўринбосари, Ўзбекистон хотин-қизлар қўмитаси раиси Танзила Норбоева маъруза қилди. У эътироф этганидек, ҳозирги кунда мамлакат мисли кўрилмаган ислоҳотлар ва янгиланишлар даврини бошдан кечирмоқда. Бу давлатчилик ва жамиятнинг шиддат билан ривожланаётгани, мамлакатимизнинг халқаро даражадаги нуфузи тобора ошиб бораётганида яққол намоён бўляпти. Ҳукумат сиёсий, ижтимоий-иқтисодий ва маданий соҳаларда аёлларнинг мавқеини ошириш бўйича катта ишларни амалга оширяпти.\n— Ўзбекистон хотин-қизлар қўмитаси томонидан қишлоқ жойларда истиқомат қилаётган аёлларнинг турмуш шароитини яхшилашга алоҳида эътибор берилмоқда, — деди маърузачи. — Буни Хотин-қизларни ижтимоий-ҳуқуқий қўллаб-қувватлаш марказлари фаолияти, қишлоқ аёлларининг иқтисодий-молиявий манбаларга эришиш имкониятини яратиш мақсадида ташкил қилинган маслаҳат-ахборотларни тақдим этиш амалиётида ҳам кузатиш мумкин. Аёллар бандлигини таъминлаш ва уларга тадбиркорлик фаолияти билан эркин шуғулланиш имкониятини яратиш бўйича муҳим чора-тадбирлар амалга оширилмоқда.\n«Иқлимий адолат тамойилларини ҳисобга олган ҳолда барча учун ижтимоий ҳимоя» мавзусидаги маъруза билан ХКУКнинг Умумевропа ҳудудий кенгаши ижрочи котиби Антон Леппик чиқиш қилди.\nМаърузада таъкидланганидек, касаба уюшмалари халқаро миқёсда иқлим ўзгаришлари билан боғлиқ муаммоларни 2006 йилдан буён кун тартибига киритиб келади. ХКУКнинг таъсис йиғилиши томонидан қабул қилинган низомга кўра халқаро касаба уюшмалари иқлим ва атроф-муҳит бўйича амалга оширилаётган ҳаракатларда муайян масъулиятни ўз зиммасига олган.\nЎзбекистон Савдо-саноат палатаси раиси Адҳам Икромовнинг маърузаси Ўзбекистонда кичик бизнес ва хусусий тадбиркорликнинг ривожланиши масалаларига бағишланди.\n— Бугун иқтисодиётнинг асосий секторларини ривожлантириш учун пойдевор қўйилган бир шароитда навбатдаги, яъни узоқ муддатли барқарор ривожлантириш босқичига ўтиш зарур. Узоқ муддатга мўлжалланган стратегияни шакллантиришда замонавий тенденция ва талабларни, албатта, инобатга олиш лозим бўлади, — деди Акмал Икромов.\nИлғор хорижий тажрибалар комплекс тарзда ўрганилиб, давлат раҳбари томонидан 2017 йил 7 февралда саноатда юқори технологияли қайта ишлаш тармоқларини ташкил этиш, аҳоли бандлигини таъминлаш, ижтимоий ҳимоя ва фуқаролар саломатлигини муҳофаза қилиш, қишлоқ хўжалигини интенсив ривожлантириш, илмий-тадқиқот ишларини кенгайтириш каби сифат жиҳатидан мутлақо янги даражадаги комплекс тадбирларни кўзда тутувчи Ҳаракатлар стратегияси қабул қилинди.\nМаърузачи мамлакатда хусусий секторни ривожлантириш, бизнес юритиш шарт-шароитларини соддалаштириш борасидаги янгиликлар ҳақида батафсил ахборот берди. Дарҳақиқат, Жаҳон банкининг «Doing Business 2018» маърузасида Ўзбекистон иқтисодий ислоҳотчи давлатлар ўнталигига киритилгани бежиз эмас.\nРеспубликада ҳозир 16 та эркин иқтисодий зона фаолият юритмоқда. Улардан 7 таси фармацевтика йўналишига ихтисослашган ҳудудлардир. Мазкур ҳудудлардаги резидентларга кенг имтиёзлар, жумладан, солиқлар ҳамда божхона тўловларининг барча турларидан озод этишгача бўлган енгилликлар берилмоқда.\nХалқаро конференцияда Касаба уюшмалари умумконфедерацияси Бош котиби Владимир Шербаков «МДҲ давлатларида ижтимоий-иқтисодий ривожланиш ҳолати ва анъаналари» мавзусида чиқиш қилди. Шуни таъкидлаш лозимки, маърузачи нафақат МДҲ мамлакатлари касаба уюшмалари раҳбарлари, балки халқаро сиёсий ва ижтимоий доираларда ҳам ҳақли равишда катта нуфуз ҳамда эътиборга эга бўлган жамоат арбоби ҳисобланади.\nУ ўз сўзида мазкур анжуман кун тартибидаги долзарб масалалар Ўзбекистон ва МДҲнинг бир қатор давлатларида муҳокама қилиниши билан бирга ҳаётга татбиқ этилаётган масалалар эканини эътироф этди.\n— Кучли ижтимоий сиёсатни баҳолашда унда халқаро ва маҳаллий тажрибалар нечоғли инобатга олингани, бу борадаги ижодий ёндашувлар ҳам ҳисобга олиниши жоиз. КУУ конфедерацияси бу марказларда минтақа меҳнаткашларининг манфаатлари ҳамда аъзо ташкилотларнинг фикрларини намоён этади.\nАнжуман иштирокчилари асосий маърузалар тинглаб бўлингандан кейин тавсия ва таклифлар ишлаб чиқиш мақсадида алоҳида шўъбаларга бўлинган ҳолда тегишли мавзулар бўйича мунозараларни давом эттиришди. Хусусан, «Аҳолининг реал даромадларини мунтазам ошириб бориш ва бандлигига эришиш орқали фаол ижтимоий ҳимояни таъминлаш», «Аҳолини ижтимоий ҳимоялашнинг давлат тизими ва соғлиқни сақлаш жараёнини мустаҳкамлаш», «Аҳоли турмушининг сифати: арзон уй-жойлар қуриш, йўл-транспорт, муҳандислик-коммуникацион ва ижтимоий инфротузилмани модернизация қилиш бўйича мақсадли дастурларни ҳаётга татбиқ этиш», «Таълим ва фан соҳасида ёшларга оид давлат сиёсати: миллий, хорижий ва халқаро тажриба» каби мавзулардаги йиғилишларда қизғин мулоқотлар бўлиб ўтди.\nМузокаралар қизғин баҳс ва мунозаралар, амалий таклифларга бой бўлди. Уларда хорижий экспертларнинг фаол иштирокига гувоҳ бўлинди. Шўъба йиғилишларида билдирилган таклиф ва мулоҳазалар умумлаштирилган ҳолда якуний хулосага келинади.\nХалқаро конференцияда Ўзбекистон Республикаси Президенти Давлат маслаҳатчиси — Ўзбекистон ёшлар иттифоқи Марказий кенгаши раиси Қаҳрамон Қуронбоев ва Бош вазир ўринбосари Қаҳрамон Акмалов иштирок этди.\nХалқаро анжуман ўз ишини


СБХ / 2019 йил / № 06 / ҚҚС ҳақида\nКорхона умумбелгиланган солиқларни тўлайди. Муассисларнинг қарорига кўра корхона устав фондини камайтириш, шунингдек ҳисобланган дивидендларни тўлаш ҳисобига материалларни ҳисобга олувчи счётларда (1000) қайд этилган материалларни уларга беради. Материаллар корхона бухгалтериясида акс эттирилган қийматда (устамасиз) берилади.\n1. Материалларнинг бу йўсинда берилиши товарларни (ишларни, хизматларни) реализация қилиш бўйича оборот ҳисобланадими?\n2. Бу ҳолда ҚҚС бўйича солиқ солинадиган база юзага келадими, у қандай аниқланади?\n3. Қандай бухгалтерия проводкалари акс эттирилиши лозим?\nЧиқиб кетаётган муассисга унинг дастлабки ҳиссаси доирасида мол-мулкнинг (шу жумладан 1000-счётларда ҳисобга олинадиган материалларнинг) берилиши ҚҚС солинадиган оборот ҳисобланмайди (Солиқ кодексининг 199-моддаси 2-қисми 5-банди).\nМуассисга дивидендлар тўлаш ҳисобига мол-мулк берилаётган бўлса, бу ҚҚС солинадиган оборот деб тан олинади (Солиқ кодексининг 199-моддаси 1-қисми 1-банди).\nДивидендларни тўлаш ҳисобига берилаётган материаллар бўйича солиқ солинадиган база бериш қиймати (сизнинг ҳолатда – баланс қиймати) асосида, унга ҚҚСни киритмаган ҳолда белгиланади. Агар улар импорт қилинган материаллар бўлса, бунда солиқ солинадиган база мазкур товар импорт қилинганда ҚҚСни ҳисоблаб чиқариш учун қабул қилинган қиймат, яъни божхона қийматидан паст бўлиши мумкин эмас (Солиқ кодексининг 204-моддаси 1, 6-қисмлари).\nПроводкалар қуйидагича бўлади:\nМуассисга дивидендларни тўлаш ҳисобига материаллар берилди\nУФни камайтириш ҳисобига материаллар берилди\nМатериаллар таннархи ҳисобдан чиқарилди\nДивидендларни тўлаш ҳисобига берилаётган материаллар қийматига ҚҚС ҳисобланди\nБошқа активларнинг чиқиб кетишидан кўрилган зарар (бериш қиймати билан материаллар таннархи ўртасидаги салбий фарқ) акс эттирилди